Asteartean eskainiko dute musika eskolakoek Santa Zezilia kontzertua | El Diario Vasco\nAsteartean eskainiko dute musika eskolakoek Santa Zezilia kontzertua\nIazko jaialdiko irudian parte hartu zuten haurrak.\nIluntzeko 19:00etan izango da Soreasu antzokian eta hurrengo eguna jai hartuko dute ikasleek zaindariaren omenez\nDatorren asteartean, hilak 22, Santa Zezilia eguna da, musikarien zaindaria. Hori de la eta Juan de Antxieta musika eskolako ikasleek jaialdia eskainiko dute. Soreasu antzokian izango da, iluntzeko 19:00etatik aurrera.\nAurtengo Santa Zezilia egunean, Imanol Urbietari keinu bat egingo diete Musika Eskolakoek. Duela gutxi hil da 'Txoria nintzela', 'Jon Braun', 'Ran Rober Ran' eta haurrentzako beste hainbat kantu sortu zituen musikari eta irakasle zarauztarra eta bere abestiak ekarriko dituzte gogora musikarien egunean.\nBehin jaialdia amaituta, hurrengo egunean, hilaren 23a, jai eguna izango dute Musika Eskolan.\nEz dira ordea ospakizunak hor geratuko. Izan ere, ostegunean, hilaren 24an, Musikalean saioa egingo dute. Abestuz eta musika instrumentuekin lagunduta, Balentina Agirre plazara joango dira estraineko eta ondoren, txokolatada egingo dute Musika Eskolan bertan.\nEl Lagun Onak se enfrentará hoy al Aurrera Ondarroa, a partir de las 16.30 horas Udal liburutegiak irakurleentzat txokoa ipini du igerilekuan


ZER DA ETA NOLA ULERTZEN DUGU ASKATASUNA? | KUTXA BATEAN AURKITUTAKO IDATZIAK\nHasiera » Sailkatu gabea » ZER DA ETA NOLA ULERTZEN DUGU ASKATASUNA?\nPertsonok, askotan izugarrizko ohitura dugu askatasunaren inguruan hitz egiteko, norbanako gisa askeak garela esanez.\nAurrekoan, lagun batzuekin nengoela gai hau atera eta batek galdetu zidan: baina… zer da askea izatea? Une batean isilik eta pentsakor geratu ostean, libre sentitzea zela erantzun nion, libre, zure balio eta printzipioei jarraituz, libre, zure izatea azaleratuz, libre, nahi duzuna eginez.\nEgun batzuk igaro dira solasaldi hartatik eta oraindik ere galderak nire burua astintzen du: zer da norbanako askea izatea? Benetan aske sentitzen naiz? Askea naiz? Nola ulertzen dugu/dut askatasuna? Gartzelan izan al daiteke aske? Sexualitatea bultzatzeko garaian, askatasunez bizitzen al dut? Gizarteak baldintzatzen nau aske izateko garaian? Bizitzeko dugun moduak askatasuna eteten al digu?…\nUrteetan zehar libre sentitu den pertsonatzat jo dut nire burua, nahiz eta ohartu naizen une batzuetan (hausnartu ostean kontzienteki esaten dut) aske izateari utzi diodala, naizen hori alde batera utzi dudalako.\nNorbanako gisa uneoro aurkitzen gara besteetan pentsatzen (zer esango ote duten nik nahi dudana egiten badut), gizarteak ezarri dizkigun jarrera egiturak barneratuak ditugulako eta gizarteak berak jarrera askeak zanpatzen ditugulako.\nInkisizio garaian sorginak deituriko emakumeak sutan erre zituzten adibidez, gizarteak ezarritako egitura desegituratzen zutelako. Emakume aske, sexualak eta zoriontsuak zirenak, akelarreetan batzen zirenak. Harrez geroztik, emakumeok gure sexualitatea mugatzen dugula esan dezaket.\nZenbaitetan, ez diogu nahi eta sentitzen dugun horri kasurik egiten, aurretik aipatu dudan guztiak eragina izaten duelako guregan. Honek, geure gorputzak zein desioak ez azaleratzea bultzatzen gaitu, kanporatzeko behar hori izatetik gure buru zein gorputzari baimen guztia kentzera arte.\nNik, pertsonalki, aspalditik egiten dut niretzako eta nire kriterio bakanetik “egokia” den hori: nire pentsamendu zein sentipenei lehiala izatea, betiere naizen hori kanporatuz. Eta kuriosoa da, hau egiten dudanetik ezberdina naizela behin eta berriz entzun dudala.\nAgian hor dago gakoa, ezberdin izateak eta sozialki onartua ez eoteak hainbeste beldurtzen gaituela ezkutatu egiten garela, kate motzean loturik.\nOraingoan, gonbidapen bat luzatuko dizuet. Aurretik idatzi ditudan lerro eta hausnarketa honi buelta pare bat eman eta zeuen iritziak nirekin partekatzearena, hain zuzen. Denon hausnarketekin elikatu eta hazi egiten naizelako.


Irekia Eusko Jaurlaritza - Gobierno Vasco :: Gaur hasi da Euskadi Basque Country Turismo Gastronomikoaren Nazioarteko II. Foroa Donostian\nGaur hasi da Euskadi Basque Country Turismo…\nEskozia jomuga gonbidatua dela, topaketa UPV/EHU-aren udako ikastaroen barruan, gaur eta bihar, ostirala, ospatzen ari da.\nArantza Madariaga, Basquetour. Foroa antolatu duen erakundearen zuzendariak inauguratu du.\nArantza Madariaga, Basquetour-Turismoaren Euskal Agentziaren zuzendarik hasiera eman dio gaur goizean Euskadi Basque Country Turismo Gastronomikoaren Nazioarteko II. Foroari, Donostiako Miramar Jauregian.\nMadariagak “beste jomuga batzuren esperientziak eta ekintzak ezagutzearen garrantzia” azpimarratu du “erakunde publiko zein pribatuek eragindakoak, Euskadin garatzen direnak eta hobetu daitezkeenak hobetzeko”.\nBasquetour-Turismoaren Euskal Agentziak antolatutako topaketak aurten bere egitaraua “Scotland Food and Drink”-en oinarritzen du, Eskoziak turismo gastronomikoaren inguruan duen esperientzia ezagutzeko eta 2015ean “Scotland’s Year of Food and Drink” ospatzen dela aprobetxatuz. Iaz, foroa Kataluniaren esperientzi turistikoan oinarritu zen.\nForoaren helburua zera da: bi egunetan (ekainaren 18an eta 19an) Eskozian garatzen ari diren kasu praktikoen berri ematea, kasu horietan parte hartzen duten profesionalen bidez, ikuspuntu integral eta zeharkako batetik, jomuga turistiko honen produktu enogastronomikoaren balore-kate guztiari dagokiona, arlo publiko zein pribatuan, eta Euskadira ekar daitezkeen esperientzi moduan erabilgarriak direnak. Izan ere, eskoziar hizlariek egunotan Goierri eta Tolosaldean zehar bisitak egin dituzte Euskadi jomuga eta bi eskualdeetan garatutako turismo ekimenak enpresak eta esperientziak ezagutzeko asmoz.\nGaur Euskadi Gastronomika Produktu Klubaren gaur egungo egoerarekin hasi da topaketa eta ondoren, Eskozia “Food an Drink” arloan zer ari den lantzen azaldu du Stephen McLeanek Visit Scotland-eko “Food and Drink” ekitaldiko kudeatzaileak, baita 2015 honetarako aurreikusita dituzten produktu nagusi eta ekitaldiak ere. Bere aldetik, Patrick Hughes, Scotland’s Rural College-koak Eskoziako ibilbide gastronomiko ezberdinak aurkeztu ditu eta bazkarian euskal eta eskoziar produktuen arteko fusio dastaketa bat egin da.\nBihar, ostirala, hilak 19, jarduera gastronomikoari eta turismoari lotutako esperientzi zehatzak ezagutzeko unea izango da, enpresarien bidez. John Henderson, Scottish Border’s Brewery-koa hasiko da goizean, Born in the Borders bere garagardotegiaren esperientzia azalduz. Ondoren, Suzanne O’Connor-ek Contini Family Restaurants-eko sukaldari nagusiak familia-enpresa honen jardun egokiak jatetxe, kafe eta delicatessen dendekin, azalduko ditu.\nKafearen ostean, Shirley Spear-ek The Three Chimneys ostatuko sortzaile eta jaubeak bere enpresan garatzen diren jardun egokien berry emango du.\nEta foroaren azken zatia Eskozia jomugaren marketin eta kokapenari buruzkoa izango da. Honek emango dio hasiera helmuga turistikoen posizionamendua ekitaldi gastronomikoen inguruan izeneko mahai-inguruari. Bertan, Cristina Martínez, gastronomia dibulgatzailea @garbancita, Eduardo Serrano, Bazkidea - ESM y Asociados-eko zuzendari-gerentea, Josema Azpeitia, kazetari gastronomikoa eta Ondojan.com aldizkariaren editorea, eta Olatz Ilarregi, Tolosaldea Garatzen Turismo Sailaren arduraduna egongo dira.\nItziar Epalza, Eusko Jaurlaritzako Merkataritza eta Turismo sailburuordeak itxiko du foroa azken emaitzekin.


Musukoaren derrigortasunaren inguruan epaileak oraindik ez du erabakirik hartu - Tolosaldea - Tolosaldeko ataria\nMusukoaren derrigortasunaren inguruan epaileak oraindik ez du erabakirik hartu\nTolosaldeko Ataria 2020-07-22 11:58\nAcus Scabelum elkarteko abokatua, Luis De Miguel Ortega\nAcus Scabelum elkartearen abokatuak atzo hitz egin zuen epaitegiko saioa amaitu ondoren, EAEko epaitegi gorenaren atarian. Luis De Miguel Ortegaren esanetan, oraindik epaileak ez du erabirik hartu: "Oso kautelazko gai bezala aurkeztu genuen baina tramitera kautelazko gai bezala onartua izan da. Ondorioz, gaur (atzo), epailearen aurrean elkartu eta argudioak aurkeztu ditugu".\nEpailearen aurrean bi aldeak elkartu dira, hau da, Acus elkartea eta administrazioaren letratua. De Miguelek Eusko Jaurlaritza gogor salatu du saio horretan gertatua ikusi ondoren: "Ez dute inongo dokumentaziorik ekarri. Ez dute inongo justifikaziorik ekarri, ez eta inongo bermerik. Espero dugu Euskal Autonomia Erkidegoko epaitegi gorenak gure aldeko erabakia hartzea, eta onartzea, hau izugarrikeria bat dela; inongo justifikaziorik ez duen herritarrekiko abusu bat".\nLuis De Miguel Ortegak jakinarazi duenez, epaitegiko saio horretan gertatu dena publiko egingo dute ondoren egunetan: "Bideoa zabalduko dugu bere osotasunean, herritarrek ikus dezaten zein argudio jarri diren mahai gainean. Aldi berean, agerian geratzea nahi dugu administrazioaren argumentazioen maila nolakoa den. Musukoaren erabilera justifikatzeko ez dute inolako dokumenturik aurkeztu, eta osasunagatik erabili ezin dutenak, edo erabili beharko ez luketen herritarrak mespretsatu dituzte. Espero dugu zuzenbide estatua itzultzea, gutxienez Euskal Herrira, eta epaitegiak onartzea Eusko Jaurlaritzak eskaintzen dien baino berme altuagoa merezi dutela euskaldunek".\nMusukoaren derrigorrezko erabilera bertan behera utzi edo ez erabakiko du EAE-ko epaitegi gorenak\nTolosaldeko Ataria uzt 21 Tolosaldea\nACUS Scabelum kontsumitzaileen elkarteak salaketa jarri zuen Eusko Jaurlaritzaren erabakiaren aurka. Epaileak gaur emango du ebazpena.


ETA HORTARA GOAZ | elinberri\n2019. abenduak 3 Albisteak, Patxi Saez Beloki\nFrisian kontatu dute, Leeuwadernen, hizkuntza gutxituen gaineko nazioarteko kongresu batean. Landa eremuan bizi diren gazte irlandarrek hiriburuetara alde egiten dute. Horrela jokatzeko arrazoia bat eta bakarra da: ibilbide profesionala garatzeko aukerak Dublin moduko hiri handietan dituztela. Baina Irlandako gazte horiek badute hizkuntzari dagokion bereizgarri bat. Irlanderaz gehien egiten den guneetan bizi dira, gaelera gehien hitz egiten den eremu geografikoetan, Gaeltacht izenekoetan. Gehienek gaelera dute etxeko hizkuntza. Baina hiriburuan nekez egin daiteke gaeleraz, Bilbon euskaraz nekez mintza daitekeen bezalaxe. Gazte horiek Dublin bezalako hiriburuetako lan aukerei heldu ahal izateko etxekoa duten hizkuntza bazterrean utzi beharrean dira. Landa eremuan lan egiteko aukera izango balute, bertan goxo egingo lukete, bertan geratuko lirateke eta gaeleraz egiten jarraituko lukete egunerokoan. Irlandako Gobernuak gero eta diru gutxiago bideratzen du landa eremua biziberritzeko. Horren ondorioz, landa eremuko komunitateak gainbehera bizi du gazteek bertatik alde egiten dutelako eta, gazteekin batera, hiztun komunitateak bizirik jarraitzeko aukera desegiten delako azukrea kafesnetan bezalaxe.\nIpar Euskal Herriko gazteekin gertatzen ari dena ez dago Irlandako egoera horretatik oso urruti. Lapurdi, Behe Nafarroa eta Zuberoako gazte euskaldunak —etxetik euskaldun direnak eta asko baxoa arteko ikasketak euskaraz egindakoak ere badirenak— ikasketak bukatutakoan, bereziki unibertsitateko ikasketak amaitutakoan, maiz askotan,etxe ondoan ikasketa horiekin uztartzen den lanik aurkitu ezinik ibiltzen dira, Ipar Euskal Herriko egitura ekonomikoa oso mugatua delako.\nFrantziako Euskal Herri kontinentalean, Espainiako Euskal Herri penintsularrean ez bezala, pisu handia du laborantzak. Horretan Irlandako Gaeltacht eremuetako egoerarekin badu antzik Ipar Euskal Herrikoak. Laborantzan diharduten langile aktiboen proportzioa % 6,7koa da Euskal Herri kontinentalean, 4.500 etxalde eta 9.000 laborarirekin. Behe Nafarroako eta Zuberoako herri txiki askotan erdiak baino gehiago dira laborantzan diharduten herritarrak. Euskal Herri penintsularrean, aldiz, % 1 baino gutxiago dira Euskal Autonomia Erkidegoan nekazaritzan diharduten langile aktiboak eta % 3 inguru Nafarroan dihardutenak.\nFrantziako Euskal Herri kontinentaleko gazteak frantsesez egindako unibertsitate ikasketak amaitzen dituztenean, lan aukeren bila, ez dira Espainiako Euskal Herri penintsularrera begira jartzen, Cervantesen hizkuntzan antolatua dagoen lan munduak uxatzen eta aienatzen dituelako. Gazte euskaldun horiek, jaiotetxetik urrun, lan aukeren bila, Frantziako hiri nagusietara ez ezik, nagusietan nagusi den hirira, Paris aldera ere joatera behartuak dira. Kimu berri horiek, hogeitaka urterekin, bizitza proiektua eraiki behar duten urte erabakigarri horietan, Euskal Herritik aldendu beharrean gertatzen dira. Eta hortik aurrerakoa asmatzea ez da zaila: lanean hasten diren hirian, bikotekide izango dutena ezagutuko dute eta lanaren eta maitasunaren arteko lotura horrek etxetik urruti dagoen hiri horretara lotuko ditu, eta sarritan, ondoren etorriko diren seme-alaben medioz, bizitza osorako. Horrela, bizitza proiektua Euskal Herrian eraiki ezin duten gazte euskaldun horiek galdu egiten ditugu euskararen herrigintzarako.\nGarai batean etxean asebetetzen ziren gizakiaren beharrik funtsezkoenak. Etxe berean bizi eta egiten zen lan, etxea baitzen bizitoki eta lantoki. Garai bateko baserri-etxeetan asetzen zuen gizakiak, bizidun den aldetik, elikatzeko duen beharrik funtsezkoena. Sortzetiko behar hori asebetetzeko bidea da, atzokoa bezalaxe, gaur egungo beharra edo lana; eta, izanari estu-estu lotutako izena du gure euskaran: bizibidea. Garai batean lana bizitokiari edo etxeari lotuta zegoen; gaur, aldiz, ez. Gaur egun, bizitokia dago lanari lotuta: non bizibidea han, hiri hartan, toki hartan, izaten da bizitokia. Garai bateko baserri-etxeak euskararen gordailu eta pizgailu ziren, gaur egungo hiriak itzalgailu.\nEuskaren hiztun komunitate sendoa eraikitzeko bide bakarra dago: bizitokia eta bizibidea etxean, Euskal Herrian izatea.Gure gazteak Euskal Herrian nahi baditugu, lan eta bizi bertan egin behar dute. Bide horretatik, Euskal Herri penintsularreko lan mundua euskaldunduko bagenu eta bertako enpresetako kudeaketa euskaraz egitera iritsiko bagina, gure Euskal Herri kontinentaleko gazteak ez lirateke Parisera begira jarriko. Aukera izango lukete Euskal Herri penintsularrean lan egiteko eta Euskal Herri kontinentalean bizitzeko.\nEtxekotuta ditugun bi erdarek bi Euskal Herriak elkarrengandik aldetzen dituzte, askotan bizkarra emanda jarri arte. Elkarri begira jarri nahi baditugu, lotzen gaituen euskararen hari mehea derrigorrean indartu beharrean gara, hori nahitaezko dugu.\nArlo sozioekonomikoak euskararen biziberritzean duen garrantzia aztertu berri du Euskaltzaindiak Bilboko Merkataritza Ganberan egin duen 24. Jagon Jardunaldian. Bertan elkartutako eragile guztiek lan arloa euskalduntzearen giltzarritasuna hezkuntza arloa euskalduntzearekin parekatu dute. Hezkuntza eta lana elkarren osagarri dira. Euskaldunez osatutako gizartean euskaraz bizi nahi badugu, nahitaezkoa dugu laneko arlo guztietan euskara nagusitzea. Hori aho batezko aldarria izan da Euskaltzaindiaren Jagon Jardunaldian. Eusko Jaurlaritzak, Euskal Herriko instituzioetako hizkuntza politikaren abangoardiatik, euskararen aurrerabiderako egitasmo sendoak iragarri ditu lan arloan. Gipuzkoako Foru Aldundiak ere arlo sozioekonomikoan eragitea jarri du lau urteko agintaldiaren jomuga nagusi. Euskadiko Udalen Elkarteak, Arabako, Bizkaiko eta Gipuzkoako hiru foru aldundiek eta hiru hiriburuek, Eusko Jaurlaritzarekin eta UEMArekin batera, aurtengo Euskararen Nazioarteko Egunerako elkarrekin paratu duten adierazpen instituzionalak horrela dio:\n«Ugari dira berariazko lanketa eskatzen duten alorrak, eta horien guztien artean bada bat gizarte-bizitzaren gune-gunean dagoena: ekonomia, lana eta kontsumoa biltzen dituen arloa, hain zuzen ere, gizartearen eta herritarron bizitzaren motore nagusia baita. Arlo sozioekonomikoak eta euskararen erabilerak elkarri egin behar dioten ekarriaren garrantzia ez da gutariko inorentzat ezezaguna. Bai baitakigu ez dela hizkuntza normalkuntzarik lanaren, ekonomiaren eta kontsumoaren munduan erro sakonik ez duenik».\nElefantea ikusgarri bihurtu dugu. Oskorriren kantak dioen bezala: Euskal Herrian euskaraz, nahi dugu hitz eta jolas, lan eta bizi euskaraz, eta hortara goaz.


Murol - Wikipedia, entziklopedia askea.\nCanton of Besse-et-Saint-Anastaise (en)\n45° 34′ 23″ N, 2° 56′ 35″ E / 45.5731°N,2.9431°E / 45.5731; 2.9431Koordenatuak: 45° 34′ 23″ N, 2° 56′ 35″ E / 45.5731°N,2.9431°E / 45.5731; 2.9431\nSaulzet-le-Froid, Le Vernet-Sainte-Marguerite, Saint-Nectaire, Saint-Victor-la-Rivière eta Chambon-sur-Lac\nMurol (frantsesez eta ofizialki: Murol) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 552 biztanle zituen.\n2007an Murol udalerrian erroldatutako biztanleak 552 ziren. Familiak 260 ziren, horien artean 94 pertsona bakarrekoak ziren (47 bakarrik bizi ziren gizonak eta 47 bakarrik bizi ziren emakumeak), 99 seme-alabarik gabeko familiak ziren, 59 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 933 etxebizitza zeuden, 276 familiaren etxebizitza nagusia ziren, 563 bigarren erresidentzia ziren eta 94 hutsik zeuden. 452 etxeak ziren eta 282 apartamentuak ziren. 276 etxebizitza nagusietatik 178 bere jabearen bizilekua ziren, 83 alokairuan okupaturik zeuden eta 15 doan lagata zeuden; 8 etxek gela bat zuten, 40 etxek bi zituzten, 71 etxek hiru zituzten, 83 etxek lau zituzten eta 74 etxek bost zituzten. 166 etxek euren parking plaza propioa zuten azpian. 149 etxetan ibilgailu bat zegoen eta 88 etxetan bat baino gehiago zituzten.\nMurol udalerriko biztanleria-piramidea 2009an .\n2007an lan egiteko adina zuten pertsonak 364 ziren, horien artean 270 aktiboak ziren eta 94 inaktiboak ziren. 270 pertsona aktiboetatik 237 lanean zeuden (133 gizon eta 104 emakume) eta 34 langabezian zeuden (14 gizon eta 20 emakume). 94 pertsona inaktiboetatik 47 erretiraturik zeuden, 9 ikasten zeuden eta 38 "bestelako inaktibo" gisa sailkaturik zeuden.\n2009an Murol udalerrian 275 unitate fiskal zeuden, 566 pertsonek osaturik. Pertsona bakoitzeko diru-sarrera fiskalaren mediana urteko 16.339 euro zen.\n2007an zeuden 89 komertzioetatik, 2 janari enpresak ziren, 1 bestelako produktu industrialen fabrikazioko enpresa zen, 9 eraikuntza enpresak ziren, 26 ibilgailuen saltze eta konpontze enpresak ziren, 3 garraio enpresak ziren, 22 ostalaritza eta jatetxe enpresak ziren, 3 finantziazio enpresak ziren, 7 higiezinen enpresak ziren, 5 zerbitzu enpresak ziren, 6 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 19 zerbitzu publikoetatik, 1 posta bulegoa zen, 1 banku bulegoa, 1 ibilgailuen konpontzeko eta nekazaritza tresnetako lantokia, 1 igeltseroa, 3 margolariak, 1 zurgina, 1 iturgina, 2 argiketariak, 1 ile apaindegia, 6 jatetxeak eta 1 tintoreria.\n2009an zeuden 10 establezimendu komertzialetatik, 1 supermerkatu zen, 2 120 m2 baino gehiagoko dendak, 1 120 m2 baino gutxiagoko denda zen, 1 okindegi zen, 1 harategi zen, 1 liburu denda zen, 1 arropa denda zen, 1 altzari denda zen eta 1 drogeria zen.\n2000. urtean Murol udalerrian 13 nekazaritza-ustiategi zeuden, 738 hektarea erabiltzen.\nSaint-Victor-la-Rivière (2,5 km)\nChambon-sur-Lac (3,6 km)\nLe Vernet-Sainte-Marguerite (4,0 km)\nSaint-Nectaire (4,3 km)\nSaint-Pierre-Colamine (6,7 km)\nSaint-Diéry (6,8 km)\nBesse-et-Saint-Anastaise (6,9 km)\nVerrières (7,2 km)\nSaulzet-le-Froid (7,8 km)\nBNF: 152695976 (data)


Nola funtzionatzen du mugikorraren ordainketak? Jakin behar duzun guztia | Consumer\nErosketa smartphone batekin ordaintzea oso erraza da, txartel batekin harremanetan jartzea bezain erraza. Zerbitzu horren bidez, bankuak eta telefonia-markak gazteak erakartzeko lehiatzen dira.\nGero eta finantza-erakunde eta marka komertzial gehiago daude, erosketak smartphone-aren bidez ordaintzeko. Tresna horiek oraindik ez dira oso ezagunak, eta merkatu gaztea eskuratzeko bankaren apustu handienetako bat dira. Baina konpainia askok, hala nola terminal-fabrikatzaileek, beren appak garatu dituzte, eta horiekin lehiatu eta finantza-erakundeak gainditu nahi dituzte. Baina,nola funtzionatzen du mugikor bidezko ordainketak? Zein beste finantza-eragiketa egin daitezke smartphone batekin? Artikulu honetan argituko dira gai horiek.\nSmartphone-a, kontakturik edo kontakturik gabeko txartel gisa\nMugikor batekin edozein erosketa ordaintzeko, txartel batekin harremanetan jartzea bezain erraza da. Ordainketa egiteko,dagokion aplikazioa aktibatu besterik ez da egin behar, eta smartphone-a telefonoaren NFC txipa irakurtzeko gai den datafono batera hurbildu. Erraz-erraza. Kasu batzuetan ere ez da app aktibatu behar; mugikorra desblokeatuta edukitzeak balio du. Gainera, kontakturik gabeko gainerako ordainketekin gertatzen den bezala, erosketa 20 eurotik gorakoa ez bada, ez da beharrezkoa PIN zenbakia sartzea, eta horrek nabarmen arintzen du eragiketa.\nNFC (Near Field Communication) teknologia da smartphone bat txartel bat balitz bezala erabiltzeko aukera ematen duena. Baina mugikorrak zerbitzu hori ez badu, banku batzuek itsasgarri txiki batzuk ematen dituzte. Itsasgarri horiek terminalaren atzeko aldean itsatsi daitezke, eta, telefonoa hurbiltzean, datafonoak jasotzen dituzten txip bat dute.\nIrudia: Mybloodtypeis offe\nMugikorra, txartel edo kontu bati lotua\nErosten den dirua, erabiltzen den aplikazio mugikorraren arabera, kontu korronte bat edo zordunketa- edo kreditu-txartel bat edo gehiago izan ditzake. APP banku-erakunde batena bada, kontu bat edo txartel bat edo gehiago lotzea hauta daiteke, bankukoa ez den produkturik aukeratu ezin bada ere. Aplikazio horiek, gainera, hainbat eragiketa egiteko aukera ematen dute, adibidez, kreditu-txartel batetik kontu batera dirua transferitzea, eta alderantziz, “plastikoa” aktibatzea edo desaktibatzea, edo egindako ordainketak kontsultatzea lineako banku-zerbitzuaren pasahitza sartu beharrik gabe, besteak beste.\nAldiz, erabilitako aplikazioa mugikorren marka batena edo telekomunikazio-konpainia batena bada, edozein finantza-erakunderen txartel bat baino gehiago lot daitezke, baldin eta enpresa horrek banku-talde batekin bakarrik lan egiten ez badu. “Plastikoa” app horrekin lotzeko, txarteleko datuak sartu edo argazki bat egin behar da, sistemak zenbakiak eskaneatu eta proceso ditzan. Hainbat txartel elkartzen badira, erosketa mugikorrarekin egin aurretik, erabili nahi dena hautatu behar da.\nMugikorren bidezko transferentziak, gorantz\nMugikorrarekin egindako ordainketen sektorea ez da sortu den bakarra, zerbitzu eta produktu finantzarioetan teknologia berriak sartzeari esker. Duela gutxi hainbat aplikazio eta plataforma sortu dira, partikularren artean smartphone-aren bidez diru-transferentzia txikiak egiteko.\nTresna horien abantaila guztien artean, aipatzekoa da berehalakotasuna berehalakotasuna dela; izan ere, ohiko transferentzia-zerbitzuek ez bezala, dirua beste banku bateko bezero den hartzaile bati bidaltzen bazaio, dirua ia berehala jasoko du (gehienez 10 segundotan).\nPlataforma horien beste ezaugarri bat da ez dela beharrezkoa komisiorik ordaintzea haiek erabiltzeagatik, ezta banku desberdinetako bezeroen artean transferentziak egitea ere. Hala ere, oraingoz, zerbitzu horiek nahiko kantitate txikiak transakzioak egiten uzten dute. Bidali eta jaso daitekeen gehienezko diru-kopurua tresna bakoitzaren araberakoa da, nahiz eta, oro har, 500 eta 1.000 euro artean transferi daitekeen edo jaso daitekeen, erabiltzen den plataformaren arabera.\nbanku-zerbitzuak erosketak merkataritza elektroniko movil-eu


Gela osasungarriak... Nerabe trebeak. DBH1 DBH2\nProposamen bat egin nahi dugu DBHko bi lehenbiziko mailetarako. Haren bidez oinarrizko gaiak lantzen ahal dira osasunari buruzko trebetasunak eta gaitasunak garatzeko, osotasunean eta curriculumeko edukietan txertaturik.\nGraduko unibertsitate irakaskuntzetarako sarrera proba. 2009\nLiburuxka honetan xehero azaltzen da noiz nola izanend iren Graduko unibertsitate irakaskuntza berrietara sartzeko probak.\nGraduko unibertsitate irakaskuntzetarako sarrera proba. Sarrera proba\nLiburuxka honetan xehero azaltzen da noiz nola izanen d iren Graduko unibertsitate irakaskuntza berrietara sartzeko probak.\nGraduko univertsitate irakaskuntzetarako sarrera proba. 2011\nHezkuntza Zuzendaritza Nagusiak 1996ko irailetik 2002. urtera eginiko argitalpen guztiei buruzko erresenak topatuko ditugu. Berrikuntza gisa, guztiak CD-ROM batean jaso dira, gehientsuenak PDF formatuan; horri esker, erresenak osorik ikusteko aukera izango dugu. Era berean, bilaketa sistemaren bidez, obretako corpus osoan ez ezik obra bakoitzaren barruan ere bilaketa egin ahal izango dugu.\nOrrialdea 13 nondik 29\n121 - 130 erakusten 289 emaitzetatik.


Orioko-Hernani, gaur Mendibeltz zelaian | El Diario Vasco\nCosta UrolaOrioko-Hernani, gaur Mendibeltz zelaian\nOrioko-Hernani, gaur Mendibeltz zelaian\nJokalariek onena eman beharko dute. / ETXEBERRIA\nEtxeko taldea laugarren garaipenaren bila sailkapenaren goikaldean jarraitzeko\nDV ORIO. Sábado, 11 noviembre 2017, 09:39\nPreferente mailako Oriokok gaur arratsaldeko 15:45ean Hernaniren bisita jasoko du Mendibeltz zelaian, laugarren garaipena lortzeko helburuarekin. Hiru errezkan daramatzate eta laugarrena nahi sailkapenaren goikaldean jarraitzekeko. Kategoria honetan partidu errezik ez dago, eta gaurkoa ere ez da izango, baina azken neurketetan erakusten ari diren konpromisoarekin jarrai-tzen badute, hurbilago egongo dira hiru puntuak lortzeko aukerak.\nJubenilei dagokionez, Cesar Benito zelaian jokatzen dute gaur arratsaldeko 19:30ean, S.A.N.S.E. izango dutelarik arerio. Lehen talde kadeteak Hernanin jokatzen du. Kadete txikiak, bestalde, Ekin-tza taldearen aurka neurtuko ditu indarrak bihar goizeko 11:30ean Mendibelz zelaian. Azkenik, emakumeek gaur jokatuko dute, 18:45ean, handien ondoren, Orion, Urnietaren aurka.\nAurreko asteburuan guztiek irabazi zuten. Ea oraingoan.\n'Errezeta artean', bertakoak eta kanpotarrak elkartzeko Museoan gaur aurkeztuko dute 'Balenciaga: mi jefe' liburua


Bizkaiko Foru Aldundiak metroko ospakizunarekin bat egiten du Metro Music Fest antolatuz. Jaialdiak otsailaren 11tik 14ra izango du leku Metro Bilbaoren geltoki ezberdinetan. Agertokiak zeintzuk izango diren jakiteko zertxobait itxaron beharko bada ere, taldeen identitateak ezagutzera eman dira jadanik.\nMetro Bilbaoko erabiltzaileek primerako esperientzia bizitzeko aukera izango dute funketik jazzera doazen estilo anitzeko taldeekin: Lucky Chops, Crazy Jazzers eta Broker Brother’s Brass Band.\nJaialdia Lucky Chops-en emanaldiarekin zabalduko da. New Yorketik datorren taldea da eta musika-hezkuntzarekin benetako konpromisoa du. Otsailaren 11n eta 12an metropoliko herritar eta erabiltzaile guztiei energia eta erritmoa helaraziko die.\nMetro Music Fest-en ezin zen falta Bizkaiko banda bat. Crazy Jazzers-ek hainbat urte daramate jazzik onena egiten. Otsailaren 13an publiko zabalari zuzendutako errepertorio atsegin eta dibertigarriarekin arituko dira.\nAzkenik, hilaren 14an Broken Brother 's Brass Band taldearen saioaz gozatzeko aukera izango da. Iruñean sortutako taldeak blues, gospel eta jazz doinuak uztartuko ditu, guztien entretenimendurako.\nKontzertuak pasaguneen aurrean izango dira eta ez da beharrezkoa izango sarrera edukitzea, nahiz eta segurtasun arrazoiak direla eta edukiera mugatua izango den.\n"Ez galdu Metro Bilbaoren urteurreneko kontzertuak eta egin bat primerako jaiarekin!"


IKT MAGISTERITZA 32: November 2013\nGaur, Creative Commons kontzeptuari buruz informazioa bilatu behar izan dugu klase praktikoan. Hainbat web orrialdeetan murgildu gara kontzeptu hori buruzko informazio aurkitzeko, baina interesgarriena hauxe iruditu zaigu:\nCreative Commons eskolan umeei azaltzeko egokia iruditu zaigun orrialde oso interesgarri hau hurrengoa da:\nJarraian, gaur teoria saoian aurkeztutako gaiari buruzko lana ikusi ahal izango duzue. Lehenengo zatian, Word baten ikusiko duzue, non egindako lan guztia dago. Gero, power point bat dago, non aurkezpenerako erabilitako materiala ikusi dezakezuen.\nEskola 2.0 lana from unai1994\nEskola 2.0 power point. from unai1994\nEgilea: unai ordua: 2:21:00 AM iruzkinik ez:\nEtiketak: Creative Commons, egunerokoa, Eskola 2.0, eskola 2.0 lana, power point\n2013ko azaroaren 28a\nGaur, IKT irakasgaian egin beharko dugun azken lana aurkeztu digute. Creative Commons-ari buruz informazioa bilatu behar dugu bi talderen artean. Honez gain, Blogger-ean lana egiten jarraitu dugu eta Glogster-aren azken testua igo dugu. Honekin Glogster-a amaitu dugu eta egin dugun sites-arekin partekatu dugu.\nGainera, Web 2.0 eta hezkuntzarekin erlazioa daukan bideo bat aurkitu dugu eta hemen eskaintzea erabaki dugu.\nEgilea: unai ordua: 3:45:00 AM iruzkinik ez:\nEtiketak: Creative Commons, egunerokoa, Glogster, Web 2.0\nGaur, atzo greba egin eta gero, Glogsterraekin ibili gara gauzak egiten eta nola funtzionatzen duen ikusten. Horrekin batera, Blogg-a eta Sites-a janzteko informazioa bilatzen aritu gara klasean. Batzuk informazio hori bilatzen duten bitartean, besteak youtuben murgilduta egon dira gaiarekin (eskola 2.0) erlazionaturiko bideo interesgarriak topatzen.\nKlase bukaerarako, Glogsterra bukatu eta Bloggean eskegi dugu eskola 2.0-ri buruz aurkitu dugun bideo interesgarri bat, batez ere, IKT-etan oinarritutako1X1 metodologiari (ordenagailu bat ikasle bakoitzeko) buruz.\nEgilea: Asier ordua: 1:54:00 AM iruzkinik ez:\nEtiketak: egunerokoa, Eskola 2.0, Glogster, Sites\n2013(e)ko azaroaren 15(a), ostirala\nOstiral honetan, Glogster eta Deliciousa zer diren erakutsi digute. Taldeko Glogsterra sortu dugu eta bertan, eskola 2.0 zer den, bere oinarrizko programak, IKTen alde onak eta alde txarrak, eta bideo bat non eskola 2.0 eta eskola tradizionalaren arteko ezberdintasunak ikusi ahal izango dituzue.\nDeliciousean, aldiz, zuretzat interesgarriak diren estekak edo linkak jartzeko web orialde bat da. Bertan, gehien gustatzen zaizkizun gaiei buruzko informazioa eskaini dezakezu eta nahi dutenek, jarraian ikusten duzuen linkean guk egindako delicius-a ikusi ahal izango duzue:\nEgilea: Sergio ordua: 1:59:00 AM iruzkinik ez:\nEtiketak: Delicious, egunerokoa, Glogster\nEgun batzuk bloggean sartu gabe egon gara. Hau greba eta modulo astea izan ditugulako izan da. Egun hauetan, blogga nola egin pentsatzen egon gara, idei berriren bat atera ahal izateko.Zenbait bideo, artikulu, gadget, ikusi eta aztertu ditugu. Gainera gaur, sites bat egin behar dugula esan digu irakasleak. Horretarako, gai batzuk pentsatu ditugu, teknologia berriak eta irakaskuntza harremantzen dituenak. Azkenean, eskola 2.0 aukeratu dugu, eta hori aztertuko dugu.\nSitesen lehenengoko pausoak emateko, eskola 2.0.ren buruzko informazioa bilatu dugu, eta artikulu interesgarria bat aurkitu dugu. Oso ondo dago, baina arazo bat dauka, gaztelaniaz dago. Horregatik gaurko klasean testu hau irakurri eta ulertzen saiatu gara.\nHona hemen eskola 2.0-ri buruzko aurkitu dugun artikulu interesgarri bat:\nEgilea: aritz ordua: 4:07:00 AM iruzkinik ez:\nEtiketak: egunerokoa, Eskola 2.0, Sites\n2013ko azaroaren 29a Gaur, Creative Commons kont...\n2013ko azaroaren 28a Gaur, IKT irakasgaian egin ...\n2013ko azaroaren 22a Gaur, atzo greba egin eta ge...\n2013ko azaroaren 15a Ostiral honetan, Glogster et...\n2013ko azaroaren 14a Egun batzuk bloggean sartu ...


Azpikontratazioetan benetako klausula sozialak bete daitezela bermatu behar du Bilboko Udalak | LAB SINDIKATUA\nZerbitzu Publikoak Udal eta Foru Administrazioa Azpikontratazioetan benetako klausula sozialak bete daitezela bermatu behar du Bilboko Udalak\nAzpikontratazioetan benetako klausula sozialak bete daitezela bermatu behar du Bilboko Udalak\nSindikatuetako eragileok eta Bilboko langabetuen Batzarkideok Bilboko udaleko Gobernu Batzordeari LAB sindikatuak aurkeztu mozioan agertzen diren neurriak aintzat har ditzala eskatzeko elkartu gara gaur Udaletxearen aurrean. Enplegu eta lan baldintza duinen alde udal honek kontratatutako obretan eta zerbitzu publikoetan diharduten langileen aldeko klausula sozialak bete ditzala eskatzen dugu.\nBilboko udalak, erakunde publikoa eta diru publikoaren kudeatzailea izanik, erantzukizun handia du hiritarrekin.\nBilbo etengabe berritzen ari da hirigintza arloan. Horren adierazgarri egiten ari diren edota esleitzeke dauden herri-lanak ditugu. Horien adibide ditugu: Zorrotzaurren, Deustuko kanaleko herri-lanak, Termibuseko lanak, Prim parkekoak, Garellanokoak, Sabino Arana berreskuratzeko lanak,… Horiek guztiak diru-publikoaz egiten ari dira eta Bilboko udala kudeatzen ari da.\nHorrez gain, gure udalak hainbat zerbitzu azpikontratatu ditu, hala nola, polikiroldegien kudeaketa, lorezaintza, bide garbiketa, eraikuntzen garbiketa, putzu septikoen garbiketa,… Zeregin hauek guztiak diru publikoaz kudeatzen dira.\nEraikuntza sektorean nahiz azpikontratazioan lanari lotutako problematika handia dago. LAB sindikatua aurre egiten ari zaio, hainbat proposamen eginez erakunde publikoetan.\nUrrian, duela 4 hilabete, LABek mozio bat aurkeztu zuen klausula sozialak sustatu nahian. Horren harira, 11 neurri zehatz aurkeztu zituen Bilboko udalean. Neurriok, gure ustez, laneko problematikari aurre egiteko balio dute, lanetan zein azpikontratatutako zerbitzuetan. Hala ere, EAJk uko egin zion urriko udalbatzan eztabaidatzeari. Duela gutxi, Bilboko udalak jakinarazi du ez zituela eztabaidatuko urtarrileko udalbatzan ere eta klausula sozial batzuk onartu dituztela.\nAztertu ditugu udalaren gobernu-batzarrak onartu dituen klausulak eta etsipen handia eragin digute. Klausula sozial horiek boluntaristak dira, ez da jasotzen nahitaez bete behar direla. Haietan esaten denez, beharginen kontratazio berriak egin behar izango balira langabetuei emango zaie lehentasuna; esaten denez, ezarri behar izango diren lan baldintzak bete behar izango dira, bestelako zehaztasunik adierazi gabe; esaten denez, azpikontratatu behar izango balitz, batik bat, halakoak kontratatzeko….\nEnpresak ez dituzte behartzen probintzia hitzarmena betetzera; aukera ematen dute beste probintzia hitzarmenak, estatuko hitzarmena edota behe-mailako enpresetako hitzarmenak erabiltzeko.\nEz dute eragozten estatu mailako enpresen hitzarmena ezartzea (normalki, probintziakoaren azpitik daudenak).\nEz dute eragozten, enpresak erabaki badu hitzarmena ez aplikatzea.\nEz dute ziurtatzen beharginen subrogazioa, kasu guztietan; hori eginez prekarietatea sustatzen da.\nEz dute ziurtatzen, une oro, behar beste beharginei eutsiko zaiela, zerbitzua edo obra betetzeko.\nEz dute hizkuntza eskubideen aipamenik egiten, zerbitzua eta lanpostuak euskalduntzeko.\nEz dute ziurtatzen probintzia hitzarmena azpikontratetan ezarriko denik.\nEz dute ziurtatzen, udalak kontratatuko dituen obretan edota zerbitzuetan, langabetuak kontratatuko dituztela, ez dutelako egoera horretan daudenentzat kontratatze-portzentajerik jasotzen obra edota zerbitzu guztietan eta bakoitzean; langileen kontratazio berriak beharrezkoak gertatuko balira, kontrata daitekeela bakarrik proposatzen dute.\nBilboko langabezia-tasa %20koa izanik, 31.042 langabetu ditugu, ARBUIATZEN DUGU herri-lanak edo zerbitzuak egiteko kontratatzen diren langileak probintzia-hitzarmenean ezartzen diren lanordutan baino gehiagotan lan egitea, hitzarmenaren azpitik kobra dezatela, lanetik egoztea beste enpresa batek esleituko duelako zerbitzua eta haren langileak dakartzalako, ez dadila langabeturik kontratatu enpresek langile guztiak dakartzatelako,…\nEz da erraz ulertzen Udalak bere burua zuritu nahian Lan Erreformak eragozten duela esan izanak, duela egun batzuk, Euskal Autonomia Erkidegoko Justizia Auzitegi Nagusiaren bi epairen berri izan dugunean. Haietan onartzen da Gipuzkoako Aldundiak sustatzen dituen obra publikoetan probintzia hitzarmena bete behar dela agintzen duen Foru Arauaren klausula sozialen legaltasuna.\nBerriro ere jazoerek frogatzen dute borondate politikorik eta konpromisorik badago hiritarrekin, langileriari dagozkion eskubideen alde aurrera egin daitekeela.\nUdal ekintza edota geldotasuna ez daiteke lan baldintzekin, langileen bizitzarekin, lana bilatzeko itxaropenarekin,… jolastu.\nHorrengatik, hemen elkartu garenok, sindikatuetako eragileok eta Bilboko langabetuen Batzarkideok Bilboko udaleko Gobernu Batzordeari eskatzen diogu aintzakotzat har ditzala LAB sindikatuak aurkeztu mozioan agertzen diren neurriak eta onartu ditzala Udal honek kontratatutako obretan eta zerbitzu publikoetan diharduten langileen aldeko klausula sozialak, benetan betez.


INGURUGIROKO HEZIKETAREN MUGAKIDEEN SAREA - REPV BASQ - Historiko\n1997 eta 2002\nbitartean, eta Frantziako LPO-aren bultzadaren azpian, Ingurunen-Hezkuntza-aktore desberdinak Frantziako isurialden elkartzen dira, Pirinioetako Ingurumen-Heziketarako lehen sarea sortzeko: "Hezurretako ehiztarien kontserbaziorako Heziketa sarea", espezie mehatxatuaren bidez, mendiko hainbat guneen kontserbazioari buruz sentsibilizatuz nahian: Ugatza. Urterokotopaketak sortzen dira, esperientzia kolektiboan parte hartzea egitura bakoitzari aukera emateko asmoz.\nBaliabide pedagogikoen ekoizpen kolektiboari lotuta (ugatzaren CAPen proiektua eta baliabideen Kit-a), lehen egiturak proiektuari gehitu zitzaizkion. Mendikatean zehar, ingurumen-hezkuntzan espezializatutako egiturek sare gazte honetan elkartzen dira bitartekotzako beste profesional batzuk aurkitzeko, esperientziak eta baliabideak partekatzeko eta proiektu berritzaileak bultzatzeko. Espezie batetik eta bere habitatetik, landuko gaiak handitzen dira eta pixkanaka besteespezie-talde batzuk bere gain hartzen dituzte.\nEta sarea handitzden da.... SarekokideenurterokotopaketakAkitanian, Midi-Pyrénées-en, edo Languedoc-Roussillonen, ospatzen dira.\naurreko esperientziengatik indartuta, eta ingurumen-hezkuntza bereko oinarriak izan behar dituela bereko lurralderako, pirinioak, konstziente izanda, sare honetako kideek "mugaz haraindiko" dimentsioa bere jardueei ematen diete. Honela, ipar piriniotako sarea, Education Pyrénées Vivantes / Pirineo Bizirik Heziketarako Sareaneraldatzen da. Pirinioen aniztasunaren gaineko sentsibilizazioa sareko gai zentrala bihurtzen da.\nGure heziketa-norabideak eta gure ingurunekiko erlazioa identifikatzen dituen amankomuneko hizkuntza eraiketzea aktore frantziar-espainiarren artean eraikitzea Pirineo Bizirik Heziketa Sare honen helburu nagusia izan zen.\nSarearen proiektuak partekatutako oinarrietatik ager zitezen eta desberdintasun kultural eta administratiboak gainditzeko, sarekokideak izan ziren sarearen oinarriak, balioak eta irakaste metodoakerakustera ematen duen dokumentu elebiduneko egileak.Gutun hau, mugaz haraindiko truke honen lehen emaitza da eta aldi berean bakoitzak duen asmoen testigantza eta gure ezaguerarenegoeraren, gure sinesmeen, eta amankomunean ditugun puntuenargazkibaten lekukotasuna. Gaur egun, aipaturikogutunagure erreferentzia eta topikoada.\nLehen aldiz, ingurugiroko-hezitzaile frantziar, aragoiar, eta nafarrek, mendigunearen aniztasunaren ezagutzeko, bitartekotza erremintak garatzeko batera lan egiten dute. Amankomunean dugun ondarea,gure motibazioen bihotzean dago.\nEta sarea hazten da ... Sareko kideen urteroko topaketak Aragoinen lehenik eta gero Nafarroan garatzen dira.\n2003 eta 2006 bitartean mugaz haraindiko lankidetzako lehen esperientzia honek, mendikatearen bi aldeetatik, mugetatik harantz lan egiteko batera anbizio hau indartzen du. Esperientziak posiblea dela, atsegingarria dela eta koherentea dela frogatzen du.\n2007 eta 2009\nbitartean gorabehera ekonomikoek mugaz haraindiko dinamikak baldintzapean jarri zituzten. 2009an, mugaz haraindiko lankidetzako programa europarrean, Espaina, Frantzian eta Andorran (POCTEFA-n) Frantziako ekologia-ministerioaren, autonomia espainiarren eta gobernu andorratarraren laguntzarekin,etapaberria hastea aukera ematen dio sareari.\n2010etan, hainbat egitura katalan eta nafartarren mobilizazioan, mugaz haraindiko dinamika berritzea baimentzen dute.\nPirinioetako aniztasunez gain, egokia izango litzateke mendigunearen ingurune-arazoaknagusiei erantzun ahal izatea. Sarekokideekingurune-sentsibilizazioko eta garapen jasangarriko jarduerak lurraldeangaratzen dituzte. Sareak gai hauen inguruan berekideenalde agertzea eta berejarduerakhedatzea helburu du.\nEta sarea hazten da ... Aipaturikoarrazoiagatiksarekokideenurteroko topaketak 2012an Katalunian antolatzen dira eta 2013an Nafarroara itzultzen dira.\nhainbat egitura katalan eta nafartarren mobilizazioan, mugaz haraindiko dinamika berritzea baimentzen dute.\nTopaketek, elkarrekin egindako ekoizpeak eta kide anitzeko gobernuak, garatzen diren lurraldeetan atxikimenduak eragiten dituzte.Kideen kopuruak handitzen jarraitzen du eta 60 egituretara hurbiltzen dira. Sareak, bere ikuspena hobetzeko eta bere estatutuak idatziz jartzeko, ardua iritsida. Administratiboki bere sorreratik Frantziako LPO-agatik zuzenduta, sareak logotipoa eta berezkoak diren komunikaziorako baliabideak dauzka eta kide bakoitzari bere lanabalioan jartzekoaukeraematen diote.\n1997an bezala, sortu zenean, urteroko bilerak Midi-Pirineos-en ospatu dira mugaz haraindiko etorkizunkomuna mendigunearen erronka berriei begira sentsibilizazio hoberako imajinatzeko.


Antolaketa eta Zerbitzuak, S.M.-k bere bezeroentzako altzari-gordelekua dauka.\nZure etxebizitza saldu eta jabe berriari eman behar baldin badiozu, altzari-gordelekuak zure ondasunak gordetzeko aukera emango dizu , etxe berriko giltzak jaso bitartean. Antolaketa eta Zerbitzuak, SM-k mudantza eta gordeleku zerbitzu osoa eskaintzen dizu. Lehenik, altzari eta tresna guztiak prestatu eta biltzen ditugu, gero altzari-gordelekuan gordetzen ditugu , eta azkenik, zure etxe berrira eraman eta altzarien muntaia egiten dugu.\nZure etxea berritzeko orduan, zure ondasunak altzari-gordeleku batean gordetzeak, lanak egiteko orduan, bai zikinkeriagatik, bai kolpeengatik bai maneiuagatik beragatik altzariek pairatzen duten narriadura saihesten du. Honela ere, berritze lanak ez dira luzatzen.\nAldi baterako beste hiri batera bizitzera joan behar baduzu eta zeure gauzak baino eraman behar ez badituzu, gauza guztiak gordelekura eroan eta zure etxea hutsik utzi ahal izango duzu.\nPrezioa zure ondasunen tamainaren araberakoa izango da, zehatza eta doia.\nAltz. Gordeleku Aurrekontua


Play jokoa Mario BMX Champ Online:\nMario izeneko heroi Glorious, txalmatu kirol bizikleta, eta oztopoak gainditzeko joan zen, ibilbideak birtualean. You hildako loops, jauziak zorrotz, goi-jauziak eta beste zailtasun, bertatik jokatzeko are interesgarriagoa da zain. Era berean, garrantzitsua da urrezko txanponak askotan bezala biltzeko. Horiek guztiak Jokatzeko eremuaren sakabanatuta egingo da, hasieratik amaierara. Top, ikusi behar den informazio guztia, eta saiatu bere errekorra ezartzeko. . Play jokoa Mario BMX Champ konektatuta.\nTekniko jokoa Mario BMX Champ ezaugarri\nGame Mario BMX Champ gehitu: 25.11.2014\nJokoa jokatzen: 2926 aldiz\nGame Rating: 3.31 errondan 5 (42 kalkuluen arabera,)\nBezalako jokoa Mario BMX Champ Jokoak\nDeskarga jokoa Mario BMX Champ\nEmbed Joko Mario BMX Champ zure web orrian:\nJokoaren txertatu Mario BMX Champ zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Mario BMX Champ, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Mario BMX Champ-rekin, baita ere, jokoa jokatu zen:


Erdu Durangora, Joxemiel\nErdu Durangora, Joxemiel –\nArgazkiak: Zarateman (Wikimedia)\nBi bider bakarrik egin nuen bertsotan Lazkao Txikigaz. Lehenengoa Beasainen izan zen, nire bigarren lehengusina batek deituta hango institutuko jai batera joan ginenean Unai eta biok. 1991 izango zen, hala esango nuke, aurreko abenduan Araba eta Bizkaiko finalean lehenengoz lehiatu eta gero, Arriagan, gizon nagusien artean.\nLazkao Txiki eta hirurok ginen jai hartan bertsotan, gure orduko zein oraingo plazer eta ohorerako. Xarma handia izan zuen afalorduak, beragaz berriketan. Ea nongoak ginen, hark. Durangokoak, guk. Ezin zuela izan. Ezin zuela izan Durangon bertsolaririk, hark, gaztelera besterik ez zela-eta egiten Durangon. Inguruetako baserri-auzoetatik Durangora etorritakoen seme ginela, guk, orduan. Baietz, berak. Hori izan zitekeela.\nPozik gonbidatuko nuke Joxemiel gaur, Durangoko herrigunean itzuli hau egitera.\n1.- ELKARTZEKO HITZORDUA: EZKURDI\nTxakurzulon jausi naz\nHorrela dio nik ikasi nuen lehenengo kopletako batek, eta horrela jausi ginen geu ere, ipurdiz gora, Kurutziaga ikastolako atezain behar egiten zuen gizona, guk umetan Ulezuri esaten geniona, bertsolari ibilitakoa zela jakin genuenean. Bertsozale Elkarteak urtero omentzen zuen bertsolarietako bat, zer eta durangarra!, nor eta Ulezuri!, noiz eta 1990ean!, ordurako ez hain ume eta dagoeneko bertsotan bidetxoa egiten hasitakoak ginela.\nJose Alberdi zen Ulezuriren izena, Iurretan jaio eta Mañarira ezkondua bera, baina Urkiolan gora egin beharrean, Durangon topatu zuena eguneroko bazkaria irabazteko modua: tailerreko behargin, lehenengo, eta ikastolako zaindari, geroago. Eta bizilekua ere Durangon egin zuen, handik lasterrera, Mañaritik Askatasun Etorbidera etorrita (Avenida del Generalísimo, sasoi haietan), Ezkurdi parketik bertan.\nEzkurdi parkeak moldeak apurtu ei zituen duela berrogeita hamar urte Juan Daniel Fullaondo Errazu eta Fernando Olabarria Delclaux arkitektoen eraberritze lanekin. Arkitektook ordura arteko ohiko pasealeku eta plaza herrikoi ereduagaz amaitu zutela diote, plano horizontala utzi eta mailak bereiztuz espazio labirintikoa sortu zuten bidexkak, belardiak eta ur-korronteak lotuz. Bere sasoian, gure mugez gaindiko entzutea eta Euskal Herriko Arkitektoen Elkargoaren saria irabazi zuen hirigintza lan honek. Gaur egun, erdizka ikusi daiteke orduko parkea: musika-kiosko inguruko belardi eta bidexkak, eta uren tokia harrixkaz beterik lorategi japoniar itxura hartu duen urmaelak osatzen duten zatia. Gainerako erdia, oztopo arkitektoniko handikotzat jota eta mugikortasun arrazoiengatik, eta garbitasuna hobetzeko, berritu egin zuten 2009an. Azken berritze-lan horietan egina da bisitariak haizetara dauden terrazekin topatuko duen harlauza leuneko laugune zabala; umeekin datorrenak, gainera, aukerako geralekua du hauxe kafea nasai hartzeko, jolas parkea ere terrazen aurrez aurre baitago.\nNolanahi den, bi hirigintza-lan horien aurreko kontuei buruz ari gara hemen, musika kioskoa eta parean dagoen harri landuzko iturri dekoratiboa besterik ez baitira ageri garai bateko argazkietan. Han inguruetan irudikatu beharko ditugu bai Jose Alberdi bertsolari durangartua bai Alfontso Irigoien euskaltzale ekina, 1950eko eta 1960ko hamarkadetako bertsolari txapelketen antolatzailea; lehenengoa, 1958an, Bizkaian antolatu zuen, Bilboko Areatzan, eta bertan parte hartu zuten zazpi bertsolarietako bat izan zen Jose Alberdi. Hurrengo urtetik aurrera, eskualdeka jokatu ziren kanporaketak, bakoitzean txapeldun bat izendatuz. Jose Alberdi bera izan zen 1959ko Durangaldeko txapeldun, Urkiolan hain zuzen ere, San Antonio egunez, eta Durangaldeko txapeldun izanik Bizkaiko finalean ere hartu zuen parte; berdin gertatu zen 1960an eta 1961ean ere.\nUrte haietan plazan ibili eta gero, pentsatzekoak diren baldintza eta beldurrengatik, utzi egin zion bertsoari, antza, Jose Alberdik. Alfontso Irigoienek etsi ez, baina, eta beste bertsolari askogaz ere bazuela dakigun zirirako joeragaz, Jose Alberdiri gutuna idatzi zion bertsotan jarrai zezan; baita hark sei bertsogaz erantzun ere.\nOso isilik dago Alberdi\nEz du ateratzen hitzik\nBere burua juana dauka\nEsatea da alperrik\nBertsoetara ez zaigu sartzen\nBuruan ez du zentzunik\nHorregatikan ez da ausartzen\nTa dago guztiz gorderik\nLaguntza eskatzen deutsut\nJakin dau bizi dala\nTa ez deutsala itzi\nIsilik banago be\nOintxe ezin esan danak\nOndino ez naz aurkitzen\nAkuilari on batek\nJakin behar ditu\nZuk ere jakin dozu\nNeuri nun ikutu\nEz naiten betirako\nNeure aurpegi latza\nEz da inoz gorritu\nEsan eta entzuteko\nBeti nago gertu\nZure lako gizonak\nEuskerak behar ditu\nDozena erdiko sortan\nHauxe dot azkena\nOpa deutsut dana\nMundun izan daizula\nBIGARREN GERALEKUA: ANDRA MARIKO ELIZPEA\nEzkurdi parkeak Askatasun etorbideagaz egiten du muga, mendebaldera. Kontrako aldean, berriz, Zumalakarregi kalea dago, XIX. mendean bertako burgesiak eraikitako etxe historizista eta erregionalistekin. Durangon banketxe sukurtsalik gehienak pilatzen diren kalea da. Gaur egun BBK sukurtsala dagoen tokian, Miota hotel ezaguna zegoen garai batean. Hantxe bazkaldu zuen Alfontso Irigoienek, beste euskaltzale batzuekin batera, Durangoko udaletxean bilera bat eduki eta gero. 1996ko udaberria zen. Hilabete batzuk geroago, urriaren 30ean, Durangon jokatu zen Bizkaiko Bertsolari Txapelketaren finala: Astarloa aretoan, goizeko saioa; eta Andra Mariko elizpean, arratsaldekoa.\nEuropako arkuperik handienetakoa ei da Uribarriko Andra Maria basilikarena. Basilika Arandaño dorreari atxikita eraiki zuten, eta XIV. mendean dataturik dago; molde gotikokoa da, nagusiki, errenazimenduko osagaiak dauzkan arren. Arkupea XVIII. mendean dago datatuta, eta Euskal Herrian, behintzat, handiena da: ezelako zutaberik barik, zurezko habe borobilduekin egindakoa da, itsas eraikuntzako teknika zaharrak erabiliz. Zoladura errekarriekin egindako 500 metro karratuko labirintoa da: peregrinazioetan parte hartu ezin zutenek euren bekatuetatik askatzeko ibilbidea. Zoladurako irudi hori oraintsuagokoa da, Francisco Eguía udal perituak 1938an diseinatua. Urtebete lehenago, 1937ko martxoaren 31n, faxista italiarrek Savoia Marchetti hegazkinetatik bonbak jaurtita Andra Maria basilika, elizpea eta inguru osoa txikitu zuten, eta 300dik gora herritar hil. Bonbardaketa hura beste Francisco batek, Eguíaren tokaio batek, agindu zuen: Francisco Francok.\nHiru hamarkada geroago, frankismoaren labirintoetan ihesbideak topatzen hasita zeuden Alfontso Irigoien eta beste hainbat euskal kulturzale. Durangon bertan, 1965eko abenduan egin zen lehenengoz Liburu eta Disko Azoka, hain zuzen ere, Andra Mariko elizpean. 1966ko urriaren 30ean, esan dugunez, Bizkaiko Bertsolari Txapelketako finala ere bertan jokatu zen. Baina ez hori bakarrik, Bilboko La Gaceta del Norten gazteleraz argitaratutako kronikari eskerrak dakigun moduan:\n˝Este día fue para Durango un día pleno de ambiente vasco, pues también el grupo conocido Ez Dok Amairu puso su nota trascendental con sus modernas canciones vascas, que causaron un gran impacto ante el público”.\nBelaunaldi eta mundu ikuskera berri esanguratsuen sasoia zen euskal kulturan, bai, eta final hartan Jose Maria Arregik eta Abel Muniategik binaka osatu zuten bertsoaldiak erakusten du horretatik apur bat. Honela zioen gaiak: “Arregi izango da eleizeak azpian errez harrapauko leukena. Muniategi eleizeak sekula azpian harrapauko ez leukena”.\nBakoitzak berena egitea\nBeti da gauza erreza\nBaino agertu nahi dizut lagun\nHemen gaur nire amesa\nOso bide aldrebesa\nTa zuentzako nik entzuten det\nZuaitik egunero meza\nAdiskidia zertan hartutzen\nDezu gaur nire ardura?\nUrte askotan ikusten zaitut\nTxit elizkoien modura\nTraza horretan zu ikustiaz\nNik hartutzen det tristura\nEuskal Herriak eliz asko du\nFalta duana kultura\nEsan nahirikan gauza hauxe nik\nDadukat nire buruan\nZure antzeko asko ikusten\nDirade gaurko munduan\nMundu pixka batek engainauta\nNoranahi nahi luke juan\nBaino guztiak damutzen dira\nUne honetan ez zazu egin\nHorren ardura gaberik dabil\nMunduan kristinau fina\nEz geunke euko adiskidia\nDaukagun bizitz samina\nSasoi zanean jakituriaz\nOndo hornitu bagina\nHalan da ere lagundutzeko\nNi beti naukazu gertu\nBeti nahi dizut agertu\nMunduarekin ez ote zera\nInoiz egingo aspertu?\nZu azkenian eingo zerade\nMundu honetan dago inpernua\nBai su ta bai ere garrez\nIkusten danez hortik irtetzen\nOraintxe ez dago errez\nEleiza hortan ibiltzen zera\nHain orazio samurrez\nBaina gu preso aurkitzen gera\nSan Inaziok azken bizitzan\nHauxe zion egunero\nMundu hontako harro-bideaz\nSekula ez gintezke ero\nZer balio dau mundu hontako\nOndasun danak espero?\nAlperrikuak dirala danak\nZerua galdu ezkero\nSan Inazio militarra zan\nEta arretaz aditu\nGugaitik eta herrien alde\nEz zuan ezer sufritu\nBera zala ta bera ez zala\nErdera gailen gelditu\nEjerziziuak askoz hobe zan\nEuskeraz egin balitu\nEuskal kultura jazarria zegoen sasoi hartan, beste hainbeste ekimen baimentzeko ohi zenez, hamarkada haietako txapelketen antolakuntzan ere ez zen, sotanadunik falta. Ezta epaimahaian ere. Aldaketa garai hura ulertzeko, dena den, hona datu bat: Xabier Amuriza zen 1966ko Bizkaiko Txapelketako final hartan epaile egin zuen sotanadun horietako bat.\nHandik lasterrera, sotana kendu eta bertso-mundua ez eze, euskal kultura eta gizartea eraldatuko zuen belaunaldi haren protagonistetako bat da Xabier Amuriza, Durangotik hur, Etxanon jaioa.\n1980ko Bertsolari Txapelketa Nagusian bertso-molde berritzaileak, errimakera landuak eta euskara batua erabiliz txapeldun atera zen Xabier Amuriza, eta final hartan ezarri zuen bertsogintza modernoaren mugarria. Bertsogintza eraldatzen, baina, aurretik zegoen hasita, 1978tik gehiago herririk herri musikariekin bertso jarrien emanaldiak eginez, besteak beste. Durangon, 1979ko otsailaren 16an eskaini zuen emanaldi horietako bat, non eta Andra Mariko elizpean.\nHerrietako emanaldi haiek prestatzeko, aurretik tokian tokiko herritarrekin batu ohi zen Xabier Amuriza, bertako berriak, jendeak eta lekuak ezagutzeko. Durangon ez zuen, baina, informante askoren premiarik izango, Goienkaleko berri jakiteko, adibidez.\nHasi Andra Maritik eta Santa Ana plazaraino, tabernaz beteriko kalea da Goienkale. Polit-polita ez, egia esan, baina, dakizuenez, lagunarteak eta giroak egiten du leku bat eder. Larunbat eta igandeetan, eguerdi zein iluntze aldean, jan-edanerako kale aproposa da Goienkale, Durangora bisitan datorrenarentzat.\nJan-edan zein gaueko bestelako gose eta egarriak asetzeko badira aukera gehiago ere Durangon eta inguruetan, noski, beti izan diren moduan, Xabier Amurizaren bertso umoretsu eta bizi hauek kontatzen diguten moduan.\nGure atsoa Balendrin\nAltzoa bete pipermin\nDena serio hartzea ez da\nInor gogaitu ez dedin\nPentsatu dogu zer egin\nOrain hastera goazen jiran\nDurangon alderik alde\nInurriak lez sartu ta urten\nZenbat begiratu gabe\nBarrura dale ta dale\nBertan itoak ginen oraingo\nBeste moduko jokoa\nHor daukazu Gogokoa\nPantera Rosan fresko ibili\nBehar da kolkoa\nTxapel okerren txokoa\nBerdezaleak klase bietan\nEzkurdin behera bagoaz\nBada hor non egin jolas\nGabon Sagarna, Lezuri eta\nLekker edo Dallas\nEz dago sarritan erraz\nHartzen behar beste arnas\nDemonioen feria dela\nEsan leike gabaz\nGoizaldetan badago han\nNor lagun hartu alboan\nAteak nekez itxita gero\nHesteak ia ahoan\nBaina etxera nor joan?\nOilarrak ere ezingo gaitu\nGoiuri bideko urak\nAskatzen ditu loturak\nBikote askok hantxe entzuten\nHor konpon beste ardurak\nEta biharko logurak\nKendu deutsoguz alkarri aste\nEdo bide bazterretan\nSusto galantak izaten dira\nBedar usaian praketan\nKalanbreak gerri bueltan\nAi zer kontuak iretargiak\nKrisisean edo gose\nIzpirituak behintzat Durangon\nBadauka non ase\nFraile-abade ez eze\nMojak ere zazpi klase\nNahiago neuke bertan entzule\nBalego San Jose\nJaitokiak eta salak\nEstuak eta zabalak\nZer ete dino Urkiolako\nTiratzeko dira balak\nEta gizentzeko txalak\nOndo pasatu ihauteriak\nIBILALDI TXIKI BAT: KURUTZIAGA\nEguerdiko zein iluntzeko poteoa eta gero, aukera hoberik ezean, ez da txarra ibilalditxo bat egin eta haize apur bat hartzea ere. Goienkaleko behealdean, berriz ere Andra Mariaren ondotik, Kurutziaga kalera jo dezakegu.\nAndra Mariko elizpea, bistan denez, gune zentrala da Durangon. Hantxe egiten ziren nik umetan ezagutu nituen lehenengo bertso saioak ere, Durangoko Bertso Eskolako kideak zirela gehienetan kantuan; baita, haiek antolatutako saioetan, Bizkaiko edo Euskal Herriko bertsolari ezagunagoak ere, oso lantzean behin. Durangon eta inguruko herrietan, beste eskualde askotan legez, 1980ko hamarkadan gertatu zen bertsozaletasunaren susperraldia, hain zuzen ere, Xabier Amurizak, bertsotan egiteko moldeak berritzeaz gainera, bertsoak egiten ikasteko teknikak sozializatu ondoren.\nGoazen, baina, Goienkalen behera gatozela, Andra Marian eskumatara hartuta Kurutziagaraino. Kale zabal eta dotorea da Kurutziaga, altuera apaleko eta harri landuzko eraikinekin; hormatan 1937ko bonbardaketaren metrailak egindako zuloak agerian dituzten etxeak. Kalearen beste muturrean, Abadiñogaz muga egiten duten lurretara bidean, Kurutze Santuaren Museoa dago. Kurutziagako Kurutzea XV. mendekoa da, barrokismo gotikoaren adibide bikaina ei dena; askoren iritziz, Alfonso de Mella frantziskotarraren jarraitzaile ziren eta elizaren hierarkiak heretikotzat jo eta inkisizioak erretakoen fedearen oroigarri ere bada bertan tailaturiko iruditeria.\nDurangon ere botereen kontrako bat baino gehiago jaio edo bizi izan baita beti, eta aldiro ezagutu dute jazarpena halakoek. Gure egunetara etorrita, Kurutziaga kalean bertan dagoen Jesuiten ikastetxean ikasitakoa da, adibidez, Joseba Sarrionandia. Ez hori bakarrik, umezaroan eta gaztaroan hazi ere, handik bertan hazitakoa da Joseba Sarrionandia: Pedro Pablo Astarloa kalean, Kurutziaga kalean zehar berriz erdialderako norantza hartuta ikastetxea inguratzen badugu, eskumatara. Beste durangar ilustre bat, Pedro Pablo Astarloa, XVIII. mendeko hizkuntzalaria; besteak beste, Wilhelm von Humboldt Euskal Herrira etorri zenean Durangon harrera egin ziona, eta eragin handia izan zuena mende bat geroagoko Euskal Pizkundean eta Sabino Aranaren euskara garbiaren gaineko pentsamenduan.\nDakigunez, Joseba Sarrionandiak aspaldi ez ditu zapaldu kaleok, hark ere euskal kulturan eta hizkuntzalaritzan eragin handia daukan arren. 1980an atxilotu zuten ETAko kide izateagatik, eta 1985ean ihes egin zuen Martuteneko kartzelatik. Ihesaldi sonatua izan zen, kanta ezagun bat sorrarazi zuena, besteak beste. Hain ezaguna egin ez bada ere, Durangoko Bertso Eskolako kide zen Santi Belarrek, Begi ezizenez ezagunagoa zenak, bertso sorta hau idatzi zuen orduan.\nBerrogeita hamar gizon burnizko\nUstez ibiliak ziran\nTxoriak iges musika entzunaz\nOndo itxita zegola\nNoren bitartez, zeinen laguntzaz\nEz zaio ajola\nEzin sinistu inola\nTxori hoientzat arbola\nUrrutitako mendi batean\nZai ta zai zegola\nGogoan dute San Fermin\nEz die on asko egin\nKaiolan zeuden bi txori eder\nTripa erre mutur gordin\nAtzeko aldean pipermin\nHartu neurriak berriz holakoik\nGertatu ez dedin\nKatez lotzea zangoa\nBainan txoriak nahiago izan\nNor ote da hurrengoa?\nAhaztuko duna lehengoa?\nOrain nork ez du idatziko “Ni\nEz naiz hemengoa”\nIBILALDIA LUZATUZ: LANDAKO\nPedro Pablo Astarloa kalean behera jarraitu dezagun, Santi Belar, Santi Begi gogoan. Gazteenen artekoa zen Santi Belar 1980etako Durangoko Bertso Eskolan, eta 1990eko hamarkadan zubi lana egin zuen ordukoen eta gure belaunaldikoon artean. Barikuro batzen gintuen bertso eskolan, eta bertsotan ikasten lagundu ez eze, inguruko herri eta auzoetan lehenengo saioak lortzen eta bertso giro bat bizitzen ere lagundu zigun. Donostiara ere eroan gintuen Santik, ibilbide hau hasi dugunean aipatu ditugun Jose Alberdiren garaiko bertsolarien omenaldietara. Baita bertso afariak antolatu ere, gu eta aurreko bertso eskolako haiek batuz. Bertso saio bat antolatzeko deiez, kartelaz, oholtzaz, gaiez arduratzen ere erakutsi zigun. Gazterik hil zen Santi, gu oraindik nerabe plazan hasi berriak ginela, baina bihotzean inpronta sakona utzi zigun betirako.\nPedro Pablo Astarloa kalean behera goaz, baina, eta Montevideon ezkerretara hartuta Musika Eskolaren albotik behera jarraituz, Landako Erakustazokagaz egingo dugu topo. Hantxe dago, Durango garaikideko auzo zabal eta lasai baten erdian, uger koloreko habeekin egindako beirazko Erakustazoka handia. Euskal kulturaren ikur bat berau, huraxe baita azkeneko urteetan Durangoko Azokaren, DA!-ren gune nagusia.\nBestelako hitzorduak ere izaten dira, zelan ez, Landako Erakustazokan. Handienen artean azkenekoetako bat, Euskal Herriko V. Jardunaldi Feministak izan ziren. Euskal Herriko Emakume, Trans eta Bolloen kopla txapelketa ere egin zen jardunaldi horietan. Kristina Mardaras bertsolari iurretarrak egin zituen agurreko ohoreak egun hartan, ondo merezita. Bera izan zen, 1986ko Txapelketa Nagusian, plaza publiko ikusgarri batean oholtzara igo zen lehenengo emakumea. Gona jantzita daukagu gogoan, Donostiako Belodromoan oroigarria hartzen, urrun batetik ezer gutxi ikusi genuelako baino gehiago, umeak izanik ere unearen esanguraz ohartarazten gintuelako giroak.\nOndoren, Santi Belarrek antolaturiko eta lehenago aipatu ditudan Durangoko Bertso Eskolako bi belaunaldien arteko juntadizoetan ezagutu genuen Kristina Mardaras; baita beste hainbeste kantu eta kontutan ere, geroztik. Hauexek dira Euskal Herriko V. Jardunaldi Feministatan bota zituen bertsoak.\nAndrazkorik ez zeukan\nBaina aldatu dira\nEskuz esku egiten\nHitz egiten dakigu\nTa hasi gara jadanik\nEz baita existitzen\nDurangon gaur egun\nHiru mila ta goitik\nEzagun ta ezezagun\nAndrazkoa nahi dugu\nBertso munduan geuk be\nHemen hainbat lagun\nMerezi dogu eta\nAGURTZEKO ORDUA: PINONDO\nIlustrazioa: Pinondo, Darío de Regoyos y Valdés\nLandako Erakustazokaren ondoan dago Plateruena, Durangoko kafe antzokia. Durangoko plateruak edo zidarginak izenagaz ezagun ziren anaia bien oroimenez ipinitakoa da izena; XVIII. eta XIX. mendeen bitarteko durangar sortzaileak eurak. Hona Frantzian argitaratutako Historia De Las Naciones Bascasliburuan Juan Antonio Zamakola dimoztarrak, Pedro Pablo Astarloaren laguna zenak, plateruei buruz dioena:\n«Zidargin bi ezagutu ditut nik eta oindiño bizi dira, anaiak biak, Juan Kruz eta Antonio izenez; lenengoa, bertsolari ta soñulari trebea: bigarrena, yantzarako oso yayoa. Bizkaian, eta Bizkaitik arago be, amaika lekutan izanak dira, auzo ta errietako jaietara deituta. Lenengoak sekulako gatza eukan bertsogiñen eta zortzikoak joten; bigarrenak, bere umoreko arreba bat lagun ebala (ezkondu bakoa berau), ikusgarrizko yantzaldiak egiten zituen».\nAskotan gertatu ohi denez, ez dugu oraintsu arte arreba plateru horren berri izan, aipatu dugun liburua 1818koa izan arren. 2018an, Plateruena kafe antzokiaren 13. urteurrenean egin zitzaion gorazarre arreba horri, Maria Franciscari; bego, beraz, Plateruena izena hiruren oroimenez.\nEurekin amaituko dugu ibilbide zirkular hau: zirkularra denboran, joan zen mende erdialdean hasi dugun eta gaurko egunetaraino ekarri gaituen ibilaldian berriz atzera egin eta duela ia hiru menderaino joko dugulako; zirkularra espazioan, berriz ere alde zaharreko kaleetara itzuli eta Urkiolako bidean jarriko gaituelako; eta zirkularra forman, neba-arreba plateruei eta aipatu ditugun euskal kulturgileei eskutik helduta sokan joango garelako kalejiran.\nPlateruena kafe antzokiaren atzealdetik, Uribarri kalean gora itzuliko gara Andra Mariara, eta Barrenkale kalea hartuko dugu. Kale honetako seigarren etxeko balkoira begiratuko dugu tarte batez, Juan Kruzek egunero jotzen ei zuen-eta txistua bertatik, goizeko hamaika eta erdietatik hamabietara. Barrenkalen gora jarraituta, kale amaieran, Lariz Dorrea topatuko dugu, eta aurreratxoago Santa Ana plaza, eliza, eta, azken bi horiek baino interes handiagoa daukan Santa Ana Arkua.\nLariz Dorrea Durangoko jauregi zaharrenetakoa da, oso kaltetua egon eta gero, 2007an berritu zutena. Aurrealdean, balkoi bati eusten dioten habearen mutur zizelkatuetan egindako figurak eta ojiba-leihoak izan ohi dira aipagarri; historiari dagokionez, 1483an Isabel I.a Katolikoak bertan lo egin zuela da sarri kontatzen dena, Bizkaiko eta Durangoko Merindadeko Foruak zin egitera etorri zenean. Santa Ana Arkua, berriz, Durango zaharra babesten zuten harresien ateetatik gaur arte iraun duen bakarra da. Barroko estilokoa da, 1566an eraiki zuten, eta bi bider berritu dute, 1744an eta 2017an.\nSanta Anako Arkuaren azpitik igaro eta aurrera egiten badugu, Pinondo parkera helduko gara, eta, besteak beste, Pedro Pablo Astarloaren eskultura topatuko dugu bertan. Gasteizera eta, beraz, Urkiolara doan errepidearen beste aldean, berriz, Eche-Zuría jauregia dago: jauregi horren lorategia zen Pinondo. Ampuero Bizkaiko goi-burgesiako familiaren udako etxea zen Etxe Zuria. Familia horrek politikari karlistak eman zituen, eta baita euskaltzaleak ere. 1886an Etxe Zurian bertan ospatu ziren, Anton Abadiaren bultzadaz, Jaialdi Euskerazcuak; tartean, Felipe Arrese Beitiaren bertsoekin. Oraintsuago, 1980ko hamarkadan, ampuerotarren alaba batekin ezkondutako gitarra-jole andaluziar bat ibili ohi zen inguruotan txakurrarekin paseatzen, bere atseden egunetan: Paco de Lucía; ez zuen gutxitan joko Paco de Lucíak gaur egun bertso musikatu emanaldietan hain erabilia den Volando voy kanta, Camarón lagunduz, bi-biek flamenkoa, kanta herrikoia hura ere, irauli zuten garaian. Pentsatzekoa da, urte haietan, gurutzatu izango zela Paco de Lucía Jose Alberdi, Santi Belar, Joseba Sarrionandia edo Kristina Mardarasegaz.\nMende eta erdi lehenago, 1828an, Felipe VII.a eta Maria Josefa Amalia de Sajonia Espainiako errege-erreginak Etxe Zurian igaro ei zituzten bi egun, haien aurrekoak bezala euren menpeko lurrak eta jendeak zapaltzera etorrita. Ekainaren 15ean, jauntxoen entretenimendurako, Pinondon dantza luzea eta erreglak eskaini ei zizkieten. Tartean, hirurogeita hamar bat urteko bi anaia ziren aurreskulari eta atzeskulari: Durangoko Plateruak. Juan Kruz lodikoteak adin horretan itxaroten den baino arintasun eta bizitasun handiagoz egin ei zuen dantzan, eta Madrilgo gortetik irten zenetik barrerik egin ez zuen erregina algara batean jarri zuela diote.\nEspainiako errege-erreginen kontuak baino gehiago ardura zaizkigu guri, baina, bertako herritarrei buruzkoak, eta badirudi horien artean bai bazutela entzute eta begirune handia plateruek. Bada beste kondaira bat, dioena bideetako lapurrak atera zitzaizkiela behin, Urkiola inguruetan hain justu, eta zeramaten guztia ateratzeko agindu zietela Juan Kruz eta Antoniori. Zilarrez beterik ei zihoazen plateruak; herrietan zehar saltzen zituzten eurek landutako piezekin. Hainbeste zilar ikustean, lapurretariko batek ezagutu egin ei zituen, eta lagunei esan baketan utzi behar zituztela, zilarginok ondraduak eta famatuak zirela-eta. Alde egiten utzi bakarrik ez, lapurrok laguntzat hartuta egin omen zuten bidea elkarri istorioak eta ipuinak kontatzen.\nBeharbada jendearen asmakeriak dira pasadizo hauek, edo plateruen euren sorkuntzak. Ia seguru, gertatutakoetatik ederretsitako eta handitutako istorioak. Zelanahi, izan bazen Durangon kulturgile familia hau, eta Causino izeneko euren bertso sortarik ezagunenak erakusten du, zilarren eta bizipozaren artean, zer filosofiagaz bizi izan ziren. 2002an, Oskorrik Vizcayatik Bizkaiara diskoan grabatu zituen bertsoak, eta 2014an, Joseba Sarrionandiak bertso sortaren bertsioa egin zuen Gose taldearen Gosariak diskorako, Alegrantziaren Aldeko Konjura izenburuagaz. Bi kantetan, plateruek eurek sorturiko doinua dute oinarri, eta guztiekin batera kantuan amaiatuko dugu Durangon zehar egin dugun bertso ibilalbi hau.\nSecreto andija da ta\nEz diamante ez perla\nEz dago oberic\nEz diamante ez perla…\nCausinok esaten dau\nAlegrija dala onena\nta au gueisso modubau\nOnan quenduco da\nIzan da ta izango da\nEz iñori gachic eguin\nArtu alegria ta\nBeti presente euqui\nIbilbide hau osatzeko hainbat iturri erabili ditut, horien artean garrantzitsuenak, liburu hauek:\nBizkaiko Bertsogintza IV (Xabier Amuriza; Bizkaiko Bertsozale Elkartea, 2006)\nLaurehun Herri, Mila Bertso Berri (Xabier Amuriza; Elkar-AEK, 1982)\nDurangoko Plateruak (Antton Mari Aldekoa-Otalora; Gerediaga Elkartea, 1984)\nBaita Interneteko orrialde hauek ere, besteak beste:\nTags: abel muniategi alfontso irigoien bertso ibilbidea durango Erdu Durangora jose maria arregi joseba sarrionandia joxe alberdi Joxemiel kristina mardaras landako lazkao txiki pinondo plateruak santi begi santi belar xabier amuriza


Cuidado - Aukera 2021 - Hemen % % %\nIkus-entzunezko Komunikazioan graduatua (EHU). Telebista proiektu, bideo korporatibo eta abarretarako editore eta kamera-operadore gisa lan egiten du, eta HAUAZKENA animazio taldearen bi film laburretan parte hartu du: Hirian biltzeko Jarraibideak eta Miraila. Galapan-ek ekoitzitako Harria eta Bidea dokumental laburra muntatzeaz ere arduratu da Bilbao Aurrera 2020ko proiektu poltsari esker.w\nIkus-entzunezko Komunikazioan eta Kazetaritzan graduatua. Atrapados por la serpiente dokumentala muntatzen hasi zen, eta ordutik hainbat proiektutan editore gisa lan egin du. Berriki bere gain hartu du Vereda Studioko Bilbao Mugimendu Etengabea dokumental laburraren muntaia, Bilbao Aurrera 2020 planaren laguntzarekin egina. Ikus-entzunezkoarekin duen lotura musikarekin duen loturatik abiatzen da. DJ eta musikagilea ere bada, eta ZINEBI 2020 jaialdiko soinu bandaren sortzailea.


Arrantzaleen egunean sare konpontzaileak erdigune, eta behin betirako Portu auzoko bihotz-bihotzean ere : Antxetamedia\nKoldo Ortega, historiatzailea (2021-06-29 14:19:09)\nPili Goikoetxea, sare konpongilea (2021-06-29 14:16:29)\nArrantzaleen egunean sare konpontzaileak erdigune, eta behin betirako Portu auzoko bihotz-bihotzean ere\nSan Pedro Eguna, egun handia da arrantzaleentzako Hondarribian. Tradizioak agintzen duen legez, Norberto Emazabel abade nagusi postuan berretsi dute gaur Alde Zaharreko parrokian egindako mezan. Eta ondoren, Done Pedro Itsasgizonen Kofradiako ordezkari eta patroiak Portuko Hermandadera hurbildu dira arraunka bizkarrean.\nBaina aurtengoa berezia izan da. Emeki elkarteak Koldo Ortega historiatzailearen laguntzarekin azken urte eta erdian eramandako lanari esker, herriko hainbat txoko bertako emakume ezagunen edota emakume kolektiboen izenekin izendatzea lortu dute. Eta ekainaren 23an udalbatzak ahobatez onartuta, San Pedro egunean Portu auzoko bihotz-bihotzean dagoen Hermandade pareko plazatxoa ‘Sare Konpontzaileen plazatxoa’ izendatu dute. Lehengo eta oraingo saregileak omendu dituzte arrantzaleen egun handian. Done Pedro Itsasgizonen Kofradiak lore-xorta bana eman die bertan bildutako hamabost bat sare konpontzaileekeri. Pili Goikoetxeak hartu du hitza denen izenean. Erretreta hartua du iada, baina 16 urterekin sareak konpontzen hasita, mende erdia eman du lan horretan. “Plazaren izendapena eta omenaldia, guretzako eta arrantzale jubilatu guzientzako ere bada. Oso gogoan ditugu gurekin dagoeneko ez dagozten garai bateko saregileak”, azaldu du Antxeta Irratian hunkiturik.\nHerriko parrokoak bedeinkatu du plazatxoa, eta Txomin Sagarzazu alkateak udal talde politiko guztien adostasuna nabarmendu du, herrian sare konpontzaileek betidanik izandu duten eta “arrantza egingo den bitartean” izango duten garrantzia goraipatuz. Koldo Ortega historiatzaileak ere argi du Emeki elkarteak abiatu duen herriko emakumeen izenak kale eta herriko guneak izendatzeko bidea hasi besterik ez dela egin. Baina saregileen kasuan, “emakume kolektibo bat den heinean” herriko ondare inmateriala balioan ezarri eta zaintzeko urratsa ere badela nabarmendu du: “Bada garaia ondare edo patrimonioa, matrimonio bilakatzekoa ere. Historia gizonek eta irabazleek idatzi dutelako beti, baina emakume kolektibo hau oinarrizkoa izan da herriko ekonomian”.\nHerritarraren beharrak erdigunean jartzen jarraitzeko akordioetarako prest agertu da EH Bildu Irunen\nHondarribia beste ikuspegi batetik interpretatzeko Argazki Rallya antolatu dute\nAiako Harria, erreferendumaren alde EHa eta Katalunya lotuko dituen ‘Pirinioetako Bidea’-ren lehen harria\nKontigentzia Plana indartu arren, zenbait migrante kalegorrian jarraituko dutela salatu du Harrera Sareak\n2022an Alardea guztiok batera ospatzeko, etenaldia hausnarketarako probestea eskatu du EH Bilduk


Goizeko lau t'erdiak ezin lo hartu, bueltaka berriro erlojura begiak, non egongo da? Sukaldera aspirina bat hartzera baina hala ta guztiz ezingo da trankil egon. Aspirinak ez dio efektorik egiten, alferrik, askotan hartzen bada ez baitu ezer egiten. Hasieran hark sartu zion burukomin bukagabea kentzeagatik, gero edozein gauza izan zela eta, nerbioak erabat mindurik zeuzkan, azkenean alabatxoa astiro jaikitzen ari zela edo senarraren ezaxolatasuna zela eta, aspirina hartzera. Seme aurrean beste aurpegia erakutsi behar baina lur jota zegoen hainbeste haserraldi, axolagabetasun, ulerrezin, ea. zuelako. Sufritzen ari denari nola erakutsi bere mina? Behartua dagoenari nola erakutsi urduritasuna? Zapaldua dagoenari nola kondatu bere penak? Ez, ez eta mila bider ezetz; asko sufritu arren ez zion semeari minik egin nahi, berak bai baino semeak ahal zuen gutxiago sufritu dezala.\nBostak eta ez da entzun oraindik atea irekitzerakoan giltzak ateratzen duen soinua, askotan erdi lotan dagoenean esnatzen duen soinu hori, semeak isiltzen ez dakiena oraindik, huraxe bai soinu ederra: gaur bai, gaur entzuteko gogoa dauka, entzuteko beharra, soinu hori entzun arte ez da geldituko burua, buruko pentsamendu horiek, ez dira geldituko. Geldierazi nahi lituzke baina ondo daki ezin duela, bera baino indartsuago da. Beste gauzetan pentsatu logalea etor dadin... baina puff, ezin, nahi eta ezin, Sagubatkatuaberezaindagoeneanedotaeuliaarmiarmasareanzaindagoenbezala dago.\nBost t'erdiak; gau dena esnaturik pasatu duenarentzat bost urte t'erdi luzeegiak, eta oraindik bukatu gabe, laburtu ezinak. Berriro jaiki, orain semearen gelara, baina hutsik dago, ondo daki ez dela etorri, baina esperantza... komunera, eta argia pizterakoan begiak itxi ta piskanaka irekitzen ditu. Aurpegi nekatua ikusten du ispiluan, atsedenik gabeko aurpegi ta gorputza. Denbora pasa behar balkoira, ezer ez. Kalean gora farolaren argi horiak argitzen du dena, farolak berriak dira baina seguru bera ez dela konturatuko: kotxe asko aparkatuta, arbolak berde berdeak, kotxe bat soseguz pasatzen, zakar zatiak arbolen aldamenetan eta atrien argiak. Dendak itxiak eta aurreko garajeko argitasuna kristaletatik kaleratzen da.\nSeirak laurden gutxi, zazpietan esnatu behar du senarra; oraindik ordu bat eta laurden. Urte bat eta laurden. Hasieran ez zen egoten zain, askozaz gutxiago arduratzen zen. Gero berriz, beti seme guztiak etxeratu arte tente, erne, zerbait gertatuko balitz prest egoteko. Nerbioak jota zituen, lorik egiteko gauak oso luzeak dira, hamaika gauza pasa ziren gau hartan bere burutik. Bere seme maitea ez zegoen etxean, etxetik kanpo, auskalo non, nola. Gau luze eta bakartia senarraren arnasa entzuten. Noizean behin edo kotxe baten zarata datorkio belarrietaraino, eta eguraldi ona egiten duenez leiho irekitik oinetakoen hotsak ere sartzen dira etxeko bazter guztietara. Maindirea zimurtua ta burusia, bere lekutik at dago. Bueltaka barrutik, bueltaka gorputza; ideiak barruan, gorputza ohean. Ez du pakerik ezagutzen gau luze honetan.\nSeirak, gutxiago falta da baina... semeanonnoizergatiksemanala. Ohean bueltaka, oheko soinua entzuten da noiz behinka, urduriago jartzen da. Oineko behatz lodiatik beso azpiraino izerdiagatik blai blai dago, udako gau bera, lasai honetan ezin du urduritasuna kontrolatu; ideiak, pentsamenduak, oroipenak, nerbioak, TIK-TAK, TIK-TAK, erlojuaren tik-taka gero eta astiroago dihoala iruditzen zaio, emekiago, polikiago, T I K - T A K. Segundu batetik bestera mila gauza bururatzen zaizkio, haurtzaroan, txikitan, eskolara joan zenean, mendizaletasuna, bere urtebetetzeak, zauriturik ekarri zuten eguna, erregeak eta olentzero, gabonak, gabonetan denok egoten ziren, DENOK, orain ordea bat falta da, semea falta zaio, baina esperantza...\nMendian ez zuen inoiz istripu handirik izan berak zekienez behintzat, bazekien semeak ez zizkiola bere larritasunak eta horrelakoak kondatzen, baina sekula ez zen menditik zaurituta etorri. Mendizale zuhurra, ondo ezagutzen zuen mendia eta bazekien nola ibili behar den menditik. Ekin eta ekin, gogor aritzen zen; igandero mendira, igandeko arropak garbitu behar, galtzen usaina soportatu, botei lokatza kendu eta urina eman. Eta hori dena gutxi baldin bazen, dutxatu ondoren ekartzen zizkion arropak ere bai. Baina orain gustora garbituko lituzke horiek guztiak eta hamar aldiz gehiago, orain igandeetan sukaldea egin ondoren lanik gabe aurkitzen denean bere semea etortzen zaio burura; betiko ohiturak ezin dira hala, kolpe batez, bat-batean apurtu. Hamaika haserraldi izan zuen semearekin arropagatik, menditik etorri eta dena desordenaturik eta zikin uzten zuen eta gero garbi eta txukun bere tokian nahi. Semeak ordea, ondo ezagutzen zuen ama eta musu pare bat eta bere irrifarrez dena konpontzen zuen; bai, etxe honetan orain hain beharrezkoa den irrifarrea; joan zenetik ama ez dago pozik, bere lehengo alaitasuna semearekin eraman zioten. Beste denok ere berdin, ama bezain triste egon ez arren ez zuten barrerik egin gustora arratsalde hartatik, udako arratsalde hartatik.\nSeirak eta laurdena, erlojuak geldirik dagoela ematen du, ez duela lanik egin nahi, orduak luzatzen ari direla. Argia sartzen hasi da leiho irekiatik, txorien kanta entzuten da oraindik, eguzkia atera arte beti daude kantutan, hari bere agurra ematen edo. Leihoa itxi edo ez; azkenean ez jaikitzea erabaki du, nekatuta dago, lur jota, izugarrizko gogoa du gaua buka dadin gainera. Izan ere gaur izango da, edo hori espero du, azken gau luzea; ordu erdi falta da zazpietarako, 30 minutu, minutu bat bere semearen urte bakoitza gogoratzeko. Mundura ekarri zuen goizatik ikusi zuen azken aldiz arte; bere lehen jaunartzea zuri-zuri, aita semearekin joaten zenean igande goizetan mendira, erregeak gurasoak zirela jakin zuenean (nork esango ote zion?) eskola bere lehen eguna, ezenak harrapatu zuenean herriko jaietan, ospitalean hilzorian, farra ondorengoko bixamonak, momentu guztiak, onak, txarrak, txarrenak eta hobeak, denak gogoratzen zituen; ama batek ezin baititu semearen jazoak ahaztu. Behar bada ez zen gogoratuko berak txikitan egiten gauzetaz, baina bere semearen berri guztiak zekizkien. Eguzkiaren argiak alaitzen du piska bat gela, iluntasunatik ateratzen du. Egun berri bat hasi da, hazten ari da, guztiz diferentea, erabat aldatua, atzokoa baino hobea, alaiagoa, semea, semea, bai, gaur da, azkenean iritsi da eguna, ordu laurden bat falta da zazpietarako, azken hamabost minutu, bederatziehun segundu; gero eta gutxiago. Ezin da ohean egon, sukaldera doa gosaria prestatzera. Oheko soinua, zapatilak, bata, aurpegia ta eskuak garbitzen ezin du urduritasuna disimulatu, nerbioak kanpoan, ispiluari so irrifarrez, bai, gaur, gaur semea. Arin sukalderaino iritsi da, butanoan esnea berotzen jarri. Azukre asko gustatzen zitzaiola gogoratzen du, bete bete azukrez; oso txarra zela hainbat bider esan zion baina berak horrela goxuago zegoela eta tira, "esne goxua" edaten zuen. Nahi beste azukre hartuko duk hemendik aurrera, dio semeari bere baitan. Hotzgailuan dagoen meloia ateratzen du eta mermeladarekin gaileta batzu ere. Bost minutu falta dira. Ezin du itxoin, gelara joan eta senarra esnatzen du. Gizonkabroihauekezdutedeusegiten, berehalabeldurtzendira, ezdutezertarakobalio, tabernarabaijoangodirabainajoanbehardirentotiketarajoateaeztapentsatuere, denakpikutaraidalikoniutzke. Hi jaiki hadi, zazpirak dituk, bazetorrek eta itxoitera joan behar... Hitzak ebakitzen dira, aho barruan geratzen zaizkio, atetik giltzen soinua datorkie, aitaren begiak disdiratzen, amaren begitik malko bat irtetzen da eta masailaren zehar dario leunki... ia ia sei urtetan barruan zian duen malkoa orain aurpegian dario; alaitasun eta askatasunaren malkoa.


Getariako marinel eta esploratzailea\n(«Joan Sebastian Elkano» orritik birbideratua)\nJuan Sebastian Elkano (Getaria, Gipuzkoa, 1487 – Ozeano Barea, 1526ko abuztuaren 4a) esploratzailea eta itsasgizona izan zen. Munduari bira osoa eman zion lehenbiziko euskal herritar izan zen, Magallanes-Elkano espedizioan (1519–1522 bitartean), Elkano izan zen buruzagia azken zatian (1521eko apirilaren 27tik aurrera).\nGetaria, c. 1487\nesploratzailea, itsasturia eta gudaria\n1.2 Magallanesen espedizioa\n1.3 Bidaiaren hasiera\n1.4 Elkanok espedizioaren kapitaina\n1.5 Sevillara iristea\n1.6 Munduari emandako lehen itzulia bizirik amaitu zutenak\n1.7 Moluketara bigarren aldiz\n2 Elkanok idatzitakoak\n4 Monumentuak eta jaiotetxea\nJuan Sebastian Elkano, bere jaioterri Getarian (Gipuzkoa). Ignacio Zuloagaren margolana, irudimenezkoa.\nUste denez, Getaria udalerriko San Roke kalean zegoen etxe batean jaio zen, gaur egun Juan Sebastian Elkanoren jaiotetxea deritzon horretan. Gertakariaren oroitzapen plaka bat dago jaio zen etxearen ondoan. Bere jaioterriaren inguruan ez daude zalantza handirik, Elkanok berak idatzitako testamentuan bere jaioterria aipatzen duelako.\nUste denez, ekonomia aldetik nasai zebilen familia arrantzale batekoa zen, etxea zein itsasontzi propioa zuten. Haren aitak Domingo Sebastian Elkano izena zuen, eta amak Catalina del Puerto. Zortzi seme-alaba izan zituzten. Elkanoren anai-arreba batzuen datu bibliografikoak ezagutzen dira. Lehengo semearen jaiotze urtea ezagutzen da, 1481. Ondoren, Catalina etorri zen, Rodrigo de Gainza getaitarrarekin ezkondu eta seme bat izan zuenarekin, eta Domingo Elkano, aitaren izena hartu zuena, apaiza izan zen Getarian. Juan sebastian Elkano laugarren anaia izan zen. Ondoren Martín Pérez, Ochoa Martínez, Inés eta Antón Martínez estorri ziren. Martin Perez Elkano, Anton Martin Elkano eta Ochoa Martin Elkano marinelak izan ziren eta Elkanorekin batera hainbat espedizioetan parte hartu zuten. Erdi arreba bat ere izan zuen, Maria, aitaren alaba ez legitimoa. Jakina da Catalina, Elkanoren ama, bizirik iraun zuela Elkanoren heriotza, haren testamentuan aipatu zuelako. Euskaraz eta gaztelaniaz ez ezik, ba omen zekien latinez ere. Euskara zuen ama-hizkuntza, zeharkako datuetatik ondorioztatu ahal izan denez.\nGaztetik bere jaioterria zen Getariako itsasgizonen bizitzara ohitua izanik arrantzale izan zen, gerora Frantziako portuetan zehar merkataritza eta estraperloko jardunetan ibili ondoren bere itsasgizon ibilbidea gehiago osatu zuen.\nItaliako kanpainetik Itzuli ondoren, Elkanok gerraontzi bat atzerritarrei errenditu zienez espainiar legearekin hainbat arazo eta liskar izan zituen, ondorioz Sevilla hirira ihes egin zuen, han 33 urterekin Fernando Magallanesen espedizioan zihoan eskifaian izen eman zuen. Uste denez, Elkano ontzi-jabe gaztea zela erregeak mediterraneoko gudetara behartu zuen (gainontzeko ontzi-jabeei bezala). Erregearen aginduari ezin zaio ezetzik esan eta alteratibarik gabe Fernando Magallanesen espedizioan izena eman zuen.\nEspedizio honen lehenbiziko helburua Espainia eta garai hartako Sartaldeko Indiak eta Ekialde Urruna lotuko zituen ibilbidea irekitzea zen, hain zuzen ere, espezien bide berria. Erregeak jarritako helburua espeien-bidea irekitzea izanda ere, tartean kapitainen helburu pertsonalak sartu ziren (Erregeak Magallanesi bi uharte nagusiko merkataritza eskubideak emango zizkion). Bestalde, portugaldarren uretatik ez igarotzeko mendebaldetik abiatu ziren; portugaldarrek kontrolatzen baitzuten ekialdeko bidearen pareko bat. Ekialde Urruneko espezien merkataritzarekin aberasteko modua emango zien espedizio honek.\nEspedizio hura 5 ontziz eta 234 gizonez osaturik zegoen. Elkanori Concepción naoan maisu postua eman zioten.\nHasiera batean Magallaesen espedizioa osatzen zuten ontziak\nEspedizioak Magallaes itsasartea igarotzeko egin zuen ibilbidea.\nEspedizioa 1519ko abuztuaren 10ean Sevillatik atera eta irailaren 20an Sanlúcar de Barramedan itsasoratu zen. Ondoren, Kanarietan geldiune bat eginda Brasilgo kostaldera zuzendu zen. Hegoaldeko norabidean zeharkatu eta 1520ko martxoaren 30ean San Julián deitu zuten ibaiaren bokalean gelditu (gaur egungo Patagonian) eta han negua igaro zuten. Han, Magallanesek Juan de Cartagenak eta beste hainbat kapitain eta itsasgizonek sorturiko batzordeari aurre egin behar izan zien, aurrera jarraitzeari uko egin eta matxinatu egin baitziren. Matxinatuek Elkanori San Antonio naoaren ardura militarra eman zioten. Elkano gogor zigortu zuten Magallanesen aurkako matxinadan parte hartu zuelako.\nBi alderdien arteko liskarrak modu bortitzean konpondu ondoren, Elkano aurretik Concepción ontzian zuen kargura itzuli zen. Postu horretan ziharduelarik, urte hartako azaroan, gerora Magallanes itsasartea izenez ezagutuko zen itsasartetik igaro, eta Ozeano Barearen handitasunean barneratu ziren. Gorabehera eta gertakari ugariren ostean 1521eko udaberrian Filipinetara heldu ziren, ordurako espedizioari bi ontzi besterik ez zitzaion gelditzen, eta jada hilak ziren espedizioa osatzen zuten itsasgizonetako asko, gaixotasunez. Han zeudela, 1521eko apirilaren 27an, Cebutik hurbil dagoen Mactan uhartean espedizioko buruzagi Magallanes hil zuten.\nElkanok espedizioaren kapitainaAldatu\nDokumentu eskasak iritzi zaizkigu bere eskuz idatzita daudenak. Magallanes bizirik egon zen bitartean Elkanok ez zuen ezer idatzi. Hil ondoren, Elkano kapitain izendatu zutenez, gertatutako idatzita utzi zuen. Elkanok idatzitako lehen mundu-biraren kontakizuna galdu eta Maximiliano Transilvanok eta Gonzalo Fernandez de Oviedok berretzitako pasarteak iritsi zaizkigu. Elkanok Victoria ontziko eta espedizio osoko agintea hartu zuen marinelek kapitain izendatu zutenean. Moluka uharteetara iritsi eta ontzi bat bertan deseginda geratu arren, bestea espeziez kargatu eta itzulera antolatu zuten. Moluketatik, Cabo Verdera joateko, ez zen bide erraza izan, ontzi matxuratu batean harrapatuta, olatuen eta haizearen kontra, denbora luze lurra hartu gabe, eta hildakoak pilaten ari zitzaizkiola, infernua pasatzea lortu zuen. Behar adina gaitasunak biltzen zituen Elkanok. Kontuan hartzekoa da munduari bira baldintza txarretan eman ziotela (urik gabe, lurra-hartu gabe, txalupatxoetan, jatekorik gabe…)\nEspediziotik bueltan, Cabo Verdeko lehorreratzean esaten da esklabo edo beltzen bila jaitsi zela. Baina etsipena aipatzea falta da; bidaiaren azken zatia zen, hilabeteak lurrik ukitu gabe, astean bi-hiru hildako, ontzi-zulotik ura sartu, eta indar falta ura ateratzeko, jatekorik ere ez zuten. Laguntza behar dute. Ez dute zerekin trukatu janaria. Nola ordaindu portugaldarrei? Iltzea. Nondik zetozen agerian jarri zuen eta haien aurka aterako dira portugaldarrak. Gaizki atera zitzaien. Jende bila jeitsi eta 13 lagun gutxiagorekin (preso) jarraitu behar izan zuten Sevillara bitarteko azken zatian. Ondoren, Sanlukar de Barramedatik erregeari idatziko dio Iraiaren hasieran cabo Verden preso hartutako 13 lagunak libratzeko ahalegina eskatuz.\nAipatzekoa da Elkano kapitain izan bitartean ez zuela inor hilzeko agindurik eman, eta erabaki inportanteenak tripulazioarekin kontsultatuta hartu zituela, elkarrekin bozkatuz. Itsasontzi-kapitain demokrata.\n1522ko ekainaren 6an itzuli ziren Sanlucar de Barramedara, hiru urteko bidaldiaren ostean, eta irten ziren 265 gizonetatik 18 baizik ez ziren heldu. Karlos V.a erregeak Elkano Valladoliden hartu zuen, eta bere armarrian munduaren irudi bat ezartzeko baimena eman zion, honako esaldi hau ipinita: «primus circumdedisti me» («zuk inguratu ninduzun lehena»). Urtero 500 urrezko dukateko pentsioa ere agindu zion, Francisco de los Cobos idazkariaren bidez, baina ez zuen sekula jaso.\nHiru molukar ekarri zituela kontatzen da, konkistatzaile-esklabozale aritu zela. Baina esaten ez dena da soldatapean izan zituela Elkanok. Sevillara iristean aske lurreratu ziren eta ez ziren elizan sartu. Gainera, Elkanoren hurrengo espedizioan hirutik bik parte hartu zuten eskifai gisa.\nMagallaesen Victoria ontziaren itsasbidea (urdinez); munduari lehen bira eman zion, Elkanok Filipinetatik aurrera agintea hartuta (gorriz).\nMunduari emandako lehen itzulia bizirik amaitu zutenakAldatu\nMagallaesen espediziotik bizirik itzuli zirenen izenen zerrenda. 1956eko maiatzaren 7an datatutako idazkia, Sanlúcar de Barramedako udaletxean gordea.\nHamazortzi gizon hauek itzuli ziren Sanlucar de Barramedara Victoria ontzian 1522an\nIzen-deiturak eta jaioterria Kargua\nJuan Sebastian Elkano (Getaria, Euskal Herria) Kapitaina\nFrancisco Albo (Axio —gaur egun Kios—, Grezia) Pilotua\nMikel Rodaskoa (Rodas, Grezia) Pilotua\nJuan Akurio (Bermeo, Euskal Herria) Pilotua\nAntonio Pigafetta (Vicenza, Venezia) Nabigatzailea, kronikagilea\nMartin de Yudícibus (Genova, Italia) Nabigatzailea\nHernando de Bustamante (Alcantara, Espainia) Marinela eta bizargina\nNicolás el Griego (Nauplio, Grezia) Marinela\nMiguel Sánchez (Rodas, Grezia) Marinela\nAntonio Hernández Colmenero (Huelva, Espainia) Marinela\nFrancisco Rodrigues (Sevilla, Espainia) Marinela\nJuan Rodríguez (Huelva, Espainia) Marinela\nDiego Carmena (Baiona, Galizia) Marinela\nHans Akisgrangoa (Akisgran, Alemania) Kanoilaria\nJuan Arratiakoa (Bilbo, Euskal Herria) Itsasmutila\nVasco Gómez Gallego (Baiona, Galizia) Itsasmutila\nJuan de Santandrés edo Santander (Cueto, Espainia) Itsasmutila\nJuan Zubileta (Barakaldo, Euskal Herria) Morroia\nMoluketara bigarren aldizAldatu\n1525ean espedizio berri batean itsasora bueltatu egin zen Loaisa espedizioko kide bihurtuta Santa María de la Victoria itsasontzian. Garcia Jofre de Loaisarekin batera, zazpi ontziren agindupean Ekialdeko Indiak erreklamatzera abiatu zen Karlos V.ak bidalita. Elkano eta Loaisa, beste hainbat marinelekin batera, desnutrizioz hil ziren Ozeano Barearen artean. Batzuk bizirik ailegatu ziren Indietara eta horietatik gutxi batzuek itzultzea lortu zuten.\nKarlos erregeari zuzendutako bi gutun eta testamentu bat iritsi zaigu bakarrik.\nLehen gutuna: Sanlukar de Barramedatik idazten dio lehengo mundu biratik iritsi dela abisatzeko eta Iraiaren hasieran Cabo Verden preso hartutako 13 lagunak libratzeko ahalegina eskatuz.\nBigarren gutuna: Hobariak eskatzeko. Mundu-bira eman, Valladolideko gortera iritsi eta 40 egunetara idatzi zion Kapitain Nagusi izendatzeko eskatuz, baita Moluketako merkataritza eskubideak izatea edo Santiago Ordenako abitua, Magallanesek zituen moduan. Erregearen idazkariak (Francisco de los Cobosek) horiek denak ukatu zizkion. Antza denez, kortean ez zuten gehiegi errespetatzen.\nTestamentua: Testamentuari esker ikusi daiteke inoiz ezkondu ez zen arren gutxienez bi emazte izan zituela. Biak euskaldunak edo euskal jatorrikoak. Bi seme-alaba izan zituen, emazte bakoitzarekin bana. Seme-alaba bat mundu-bira egin aurretik izan zuen, eta bestea, mundu-bira eta gero. Laurak eskuzabaltasunez tratatzen ditu ondasun-banaketan. Bestalde, alabak 4 urte betetzean Valladolidetik Getariara eramateko ahalegina eskatzen du, behar bada, Getaria kuttunagoa zuelako Valladolideko gortea baino.\nBorneoko kontakizunaren pasartea Elkanok idatzitakoa da(Maximilianoren bigarren zatia). Interegarria da Elkanok Borneoko irlaren deskribapen utopiko bat egiten duelako. Bertan, Borneon, ikusten du europarrak ez zirela zibilizazio bakarra eta, herrialde haiek harrokeria ebanjelizatzailerik gabe begiratu zituela nabaria egiten da. Deskribapena bisio utopiko zoragarria marrazten du. Ez da asko esaten Borneoko gertakariei buruz; bertako erregearekin hitz egin, truke batzuk egin eta aurrera jarraitu zuten. Han zer egiten zuten ez da pasartean azaltzen nahiz eta jakina egiten den, Borneo, gatazka-leku izan zela bidaiarientzat. Horregatik, ikus daiteke Elkano gehiago ari dela bere bisio utopikoaz hitz egiten Borneo deskribatzen baino.\nDeskribapena irudikatzean, urrun-urruneko jendarte haiek ingurune idilikoan bizi direla ematen du; jendarte europarrekin alderatuta, ez hain galduak, hain hondatuak, handinahikeri gutxiagokoak, naturalagoak.. onberagoak direlako oraindik. Antza denez, Elkanok Borneon irudikatzen ditu bere herrian izan nahi lituzkeen bertute, askatasun eta giza-harreman Edukiari begiratuta, badago kritika gogor bat monarkia gudazaleari. Errege ona bakezalea da. Borneon herriak lortzen du erregea bakezalea mantentzea, arautxo bat ezarriz: guda bat pizten duen erregeak guda zelaira lehena iritsi behar da. Guda horretan hiltzen den lehena bera dela bermatzeko. Guda nahi zuen erregeak guda horretan hiltzen dela ziurtatzen da, soilik ondoren hasten dira gupidagabe borrokan. Izan ere, erregeari (Karlos V.) ematen dion aholku zuzenena eta argiena anti-inperialista da: inguruko herriak bakean uzteko adieraten dionean. (Borneoko erregeak miresmenez deskribatu zituenean Karlos V.ari). Bestalde, uharteko bizilagunak paganoak dira, eguzkia eta ilargia gurtzen dituzte, oso bakezaleak dira. Lotura egiten du erlijio politeistaren eta izaera bakezalearen artean.\nHilezkortasunean ez dute federik, zigor eternoaren mehatxurik ere ez, eta hala ere pozik bizi dira. Zaila da Elkano fededuna zenik ukatzea, hilondoko eta gutunetan kristau peto moduan idazte duelako. Bestalde, Borneoko indioak mantendu ditzaketen beste emazterekin ezkondu daitezke. Dirua duten gizonek emazte bat baino gehiago izan ditzakete. Biaiatik itzuli eta Valladoliden egonkortzean bigarren emaztea hartuko du Elkanok (Europan “indioak” basatitzat hartu ohi direnean)\nEuskaldun bati inoiz jasotako lehen utopiaren aurrean geundeke.\nMonumentuak eta jaiotetxeaAldatu\nJuan Sebastian Elkanoren jaiotetxea, Getaria\nElkanoren omenezko monumentua, Getaria\nElkano kalea (Donostia)\nJoseba Aurkenerena: Elkanoren bi bidaiak \n↑ EIMA. Eskola-liburuetako onomastikaren, gertaera historikoen eta artelanen izenak. Zerrendak.. . Noiz kontsultatua: 2018-08-5.\n↑ Berasaluze Ostolaza, Gari. (2008). Elkano, itsasoak emandako bizitza. Txalaparta, 172 or. ISBN 978-84-8136-535-1.\nJoan Inazio Goikoetxea. "Elkanoko Juan Sebastian. Berpizkundeko humanista utopikoa".\nDe Anglería, P. M. (1944). Décadas del nuevo mundo (Vol. 1). Editorial Bajel, Distribuidor exclusivo Librería" El Ateneo".\nElcano, J. S. D., PIGAFETTA, A., TRANSILVANO, M., ALBO, F., & MAFRA, G. D. (2003). La primera vuelta al mundo. Miraguano Ediciones/Ediciones Polifemo.\nAzken aldaketa 27 maiatza 2020(e)an, 18:02(e)tan\nOrriaren azken aldaketa: 27 maiatza 2020, 18:02.


'Un país para escucharlo' | Bizigiro | Berria\n2020ko abuztuak 6\nOsteguna, 2020ko abuztuak 6\n'Un país para escucharlo'\nMiren Manias -\n2020ko urtarrilak 17\nBizi dugun ikus-entzunezkoen kontsumo azkarreko testuinguruan, zaila da azpimarratzea aspertzeko segundorik ez duen telebista saio bat. Gailu tradizionalean zein sarean ikustekoa. Are zailagoa da kultur arlokoa izan behar badu horrek. La2eko Un país para escucharlo horren adibidea da (asteartea, 23:00etan). Musika da ardatz nagusia, eta Espainiako musikariekin solastatzea helburua. Baita talentu berriak ezagutzera ematea ere. Urtarrilaren 7an eman zuten lehenbiziko atala, eta esango nuke indartsu hasi dutela bigarren denboraldia. Kordoban (Andaluzia), hain zuzen ere.\nNori ez zaio gustatzen olerkigintza idaztea edo entzutea? Saioaren gidari nagusia Ariel Rot musikari eta abeslari argentinarra da. Hark jartzen die off-eko ahotsa bisitatzen dituen herrien historiari, irudiei eta bertako musikarien aurkezpenei. Izugarrizko olerkigintza lana egiten du. Merezi du arretaz entzutea, testu landuak eta dotoreak osatzen baititu. Ez hori bakarrik, Rotek musika taldeekin haien kantak ere jotzen ditu, saioko lantaldearen eta musikarien arteko harremana landuz. Konplizitatea bultzatuz. Bestela esanda, gonbidatuei protagonismo osoa eskainiz.\nLehen atalean, flamenkoaren jatorria eta egungo egoera ezagutzeko parada izan genuen. Asteartekoan, berriz, Nafarroako eta Errioxako doinuak pantailaratu zizkiguten. Iruditzen zait La2eko saioak musikarien alderdi profesionala eta pertsonala neurri perfektuan nahasten dituela. Besteak beste, El Drogas musikari eta baxu jotzaile nafarrarekin egin moduan. Gonbidatuaren ibilbide profesionala gogoratu zuten, detaile pertsonalak eta profesionalak uztartuta: 52 urterekin ikasi zuen El Drogasek gorbata jartzen, gitarra beti alboan eramatea gustatzen zaio, edota haren amari alzheimerra diasgnostikatu zioten orain dela zortzi urte. Azken horri esker ikasi du, hain zuzen, inguruko jendeaz ez ahazten.\nUn país para escucharlo-k erritmo pausatua dauka, naturala, arnasa luzez ekoiztua baita. Emaitza, ondorioz, bikaina da. Mamitsua da saioaren dokumentazioa. Itzelak dira zuzeneko musika emanaldiak; soinu, errealizazio eta eszenaratze aldetik, baita produkziotik zein postprodukziotik begiratuta ere. Tartean, Mikel, horrelako saioak ari gara galtzen El conquis bezalakoetan dirutza uzteagatik.\nHaur eskolak talde iraunkorrekin abiatuko dira Nafarroan\nLau egoera posible irudikatu ditu Hezkuntza Sailak, eta COVID-19aren bilakaeraren arabera ezarriko da bat edo beste. Jantoki zerbitzua bermatuko dutela esan du gobernuak\nPentsiodunek pandemiako testigantzen txostena aurkeztuko diote fiskaltzari\nIrailaren 7an bilduko dira Arabako, Bizkaiko eta Gipuzkoako fiskalarekin, pandemiako testigantzak biltzen dituen txostena emateko\nNafarroan, PCR probak egingo dizkiete sasoikako langileei\nAbuztutik urrira bitartean, ardorako mahats bilketan edo bestelako barazki eta fruituen uzta bilketarako Nafarroaz kanpotik etorriko diren langileei probak egingo dizkiete, etan positibo emanez gero, konfinamenduan lagunduko die gobernuak.\n300 positibotik gora Hego Euskal Herrian\nBizkaian eta Araban gorakada nabarmenak izan dira.\nEritasunari buruzko lezio berrikusia\nBi trenek elkar jo dute Andoain parean\n«Bizitza lasai hartzen saiatzen naiz orain»